LEIPOMOTUVAN "LÖYTYMINEN" JA PERUSKORJAUS\nOstimme vanhan kiinteistön maaseudulta. Muutimme sitten asumaan kiinteistöön. Kiinteistöön kuuluu vanha leipomotupa joka on metsän reunassa vain n. 10.n metrin päässä päärakennuksesta. Ajattelimme että mitähän me silläkin teemme. Se tuntui melko turhalta mutta, ehkä "hyvä olemassa".\nOlimme kaupantekoyhteydessä saaneet kuulla myyjältä että leipomotupaa on käytetty leipomona 1950 - 60 luvuilla. Tämä vanha leipomo oli lakkautettu joskus 1970 luvulla. Rakennuksesta puuttuivat vesi ja viemäri ja kaikki saniteettitilat. Siis hyvin yksinkertainen rakennus joka ei ollut enää täyttänyt leipomotiloille asetettuja kasvavia vaatimuksia.\nLeipomotuvan sydän, vanha puulla lämmitettävä leivinuuni, oli modell större (suuri uuni). Myyjä kertoi leivinuunin olevan paikkakunnan yksin niistä parhaista leivinuuneista ja ehkä paikkakunnan paras uuni. Uuni näytti olevan hyvässä kunnossa vaikka leipomotupa oli seissyt kylmänä ja käyttämättömänä pitkään. Vanha taikinansekoitin oli vieläkin paikoillaan niin kuin kaikki muukin leipomon kalusto. Taikinansekoitin käynnistyi kun käänsimme virran päälle. Myyjä kehui taikinansekoitinta ja sanoi että sekin on erittäin hyvä ja toimiva sekoitin. Näytti siltä että leipomotuvassa voisi vieläkin leipoa leipää koska sen kalusto oli paikoillaan.\nMutta tupa oli erittäin huonossa kunnossa. Kaikesta päätellen sitä ei ollut siivottu eikä korjattu mitenkään vuosikausiin. Vanhaa jauhonpölyä oli joka paikassa. Katto oli mustunut savusta ja seinät samoin likaiset jauhosta ja savusta.\nIkkunat olivat niin huonossa kunnossa että ne tarvitsivat välitöntä peruskorjausta tai vaihtamista. Mutta karmit olivat hämmästyttävän hyvässä kunnossa. Vain raamit olivat kärsineet ajan ja sään aiheuttamaa rappeutumista. Tutkin ikkunat. Päättelin, että koska karmit ovat niin hyvät että niitä ei tarvitse eikä kannata vaihtaa, minä korjaan ikkunat. Voin vielä pelastaa raamit mikäli korjaan ne heti. Otin raamit irti karmeista. Poistin ruudut. Raaputin vanhan maalin pois. Öljysin raamit ja pohjamaalasin ne sekä ikkunanpielet että karmit muutamaan kertaan niin että tulos oli hyvä. Sitten kaksi kerrosta valkoista pintamaalia päälle ja tulos oli enemmän kun tyydyttävä. Sitten ehjät lasit paikoilleen ja rikkinäiset lasit uusiksi. Nyt ikkunat näyttivät uusilta ja ikkunan pielet puhtaan valkoisilta. Aikaa ikkunoiden peruskorjaukseen oli kulunut n. kolme kuukautta.\nKoska ikkunat olivat nyt "uudet", ne korostivat seinien ja katon surkea kuntoa. Päätin pestä katon. Pesin katon kolmeen tai neljään kertaan ilman toivottua tulosta. Katosta ei tullut puhdasta pesemällä. Se tuli maalata. Maalasin katon valkoisella värillä useaan kertaan. Nyt sekä "uudet" ikkunat että puhdas valkoinen katto ilmoittivat minulle että seinät ovat ihan kauhean näköiset ja tarvitsevat uudet tapetit. Ostin uudet tapetit ja revin seinistä vanhat tapetit ja tapetoin seinät uusilla kauniilla kukkakoristeisilla tapeteilla.\nNyt sekä ikkunat, katto että seinät kertoivat minulle että lattia on maalaamaton pelkkä betonilattia ja tarvitsee väriä. Pesin lattian ja maalasin kahteen - kolmeen kertaa ja tulos oli kiitettävä. Asetin vanhan, melkein koko seinän pituisen leipomopöydän, ja leipätelineen paikoilleen. Nyt koko leipomotupa oli peruskorjattu ja pesty kalusteineen ja valmis leipomiseen.\nMutta mitä tehdä peruskorjatulla toimivalla siistillä leipomotuvalla jossa sitä paitsi on paikkakunnan paras leivinuuni? Jääkö sen nyt pelkäksi näyttelyhuoneeksi? Jätin leipomotuvan ajatellen että se peruskorjattuna on kuitenkin "hyvä olemassa". Olinhan sitä paitsi todistanut itselleni että kykenin peruskorjaamaan sisältä hyvin huonokuntoisen rappeutuneen rakennuksen uuden veroiseksi. Olin tyytyväinen saavutukseeni.\nMinä en ollut koskaan leiponut isommasti. Olin tehnyt muutaman pullataikinan ja ehkä muutaman leivän olin leiponut elämäni aikana. Nyt minä kuitenkin sain sydämelleni ajatuksen alkaa leipomaan ja myymään leipää lähiseudulla.\nNaapurin rouva, vanhempi nainen, tuli meille. Hän kertoi pitäneensä nuorempana leipomiskursseja meidän omistamassamme leipomotuvassa. Näytin hänelle korjaamani tuvan. Hän hämmästyi ja sanoi sitten: "Minun mielestäni sinun tulee alkaa leipomaan ja, MINÄ OPETAN SINUT leipomaan. Minä teen sen ilmaiseksi, en ota sinulta mitään palkkaa sillä, minulla on niin että pärjään." Muutamien kuukausien harkinnan jälkeen päätimme yhdessä että hän alkaisi opettamaan minua, ja minä alkaisin leipomaan, mikäli oppisin sen taidon. Hän tuli ja opetti minua kaksi päivää. Kolmantena päivänä hän sanoi että nyt sinä osaat jo tarpeeksi hyvin ja sinä saat tästä lähtien pärjätä yksin. Niin hän lähti kotiinsa ja minä jatkoin leipomista yksin.


Muutama asia ratkaisee tulevan eläkkeesi tason – Nämä kolme kysymystä paljastavat | Talouselämä\nMuutama asia ratkaisee tulevan eläkkeesi tason – Nämä kolme kysymystä paljastavat\n29.3.2022 14:00 päivitetty 29.3.2022 14:55\nKuinka kestävä on suomalainen eläkejärjestelmä? Varsinkin nuoret epäilevät, miten eläkkeiden käy. Eläkeyhtiön toimitusjohtaja ja ministeri Hanna Sarkkinen sanoo, että eläkejärjestelmä on hyvällä pohjalla. Jokaisen oma työuralla on iso merkitys.\nTyöstä eläkettä. Oman työuran merkitys on ratkaisevan tärkeä tulevan eläkkeen kannalta, muistuttaa sosiaali- ja terveysministeri Hanna Sarkkinen (vas). "Yksilötasolla suurin vaikuttava tekijän oma työura eli kuinka paljon on töissä, kuinka pitkiä katkoja siinä on ja mikä on palkkataso." JOEL MAISALMI\nKun ikäluokat pienenevät ja työ on isossa murroksessa, kasvavat epäilyt järjestelmän kestävyydestä. Monet nuoret suhtautuvat pessimistisesti suomalaisen eläkejärjestelmän tulevaisuuteen.\nVaikka väestörakenne haastaa järjestelmää, on eläkejärjestelmän perusta kestävä, sanoo sosiaali- ja terveysministeri Hanna Sarkkinen (vas).\n"Haluaisin sanoa nuorille, että Suomen eläkejärjestelmä on kestävä rakenteeltaan ja perusperiaatteiltaan, ja nuoretkin tulevat saamaan eläkkeensä", Sarkkinen sanoi Tänään töissä -ohjelmassa.\nHän huomauttaa, että eläkejärjestelmän kestävyyteen vaikuttavat monet sen ulkopuoliset yhteiskuntapoliittiset asiat. Tällaisia ovat väestökehitys, työllisyys, työhyvinvointi ja työperäinen maahanmuutto. Tärkeitä tekijöitä ovat myös esimerkiksi koulutus, tuottavuus ja osaaminen.\nPaluu työkyvyttömyyseläkkeeltä työelämään kysyy yhteistyötä\n"Työkyvyttömyyden ennaltaehkäisy ja työhyvinvoinnin ylläpitäminen ovat keskeisiä asioita, jotta ennenaikaisia eläköitymisiä tulisi mahdollisimman vähän, eli että työikäinen porukka pystyisi olemaan töissä."\nOma työura on isossa roolissa\nPitkät työurat, ihmisten työkyvyn ylläpitäminen ja työllisyys ovat keskeisiä asioita eläkejärjestelmän kannalta, painottaa Ilmarisen toimitusjohtaja Jouko Pölönen.\n"On tärkeää, että meillä on syntyvyyttä tukevaa väestöpolitiikkaa, työperäistä maahanmuuttoa ja työntekijöitä jotka pitävät suomalaisen hyvinvointiyhteiskunnan rahoituksen ja myös eläkejärjestelmän rahoituksen kunnossa", Pölönen sanoo.\nKoronavuosien aikana tapahtunut iso muutos on se, että yhä useampi kuusikymppinen jatkaa työelämässä. Pölönen huomauttaa, että kuusikymppisten työvoima on tärkeää Suomen kannalta. Samaa painottaa on Sarkkinen, joka peräänkuuluttaa asennemuutosta työmarkkinoille.\n"Toivoisin, että ikääntyneiden työntekijöiden työpanosta ja osaamista arvostettaisiin enemmän. Tiedämme, että työsyrjintää ikääntyneillä työntekijöillä on", Sarkkinen sanoo.\nOman eläkkeen kannalta jokaisen oma työura on ratkaisevan tärkeä. Muutama kysymys paljastaa sen, mille tasolle eläke asettuu.\n"Yksilötasolla suurin vaikuttava tekijän oma työura eli kuinka paljon on töissä, kuinka pitkiä katkoja siinä on ja mikä on palkkataso", Sarkkinen huomauttaa.\nSamaa mieltä on Ilmarisen Pölönen:\n"Jokaisen kannattaa miettiä omaa työuraa ja tehdä mahdollisimman pitkä työura, pitää omasta työmarkkina-arvosta kiinni muuttuvassa työelämässä."\nEläkeuudistuksen aika ei ole vielä\nEläkejärjestelmä uudistettiin vuonna 2017, mutta jo nyt on esitetty näkemyksiä, että taas tarvitaan eläkeuudistus. Tarvitaanko?\n"Tanskalaisen professorin tekemä riippumaton arvio Suomen eläkejärjestelmästä kertoi, että järjestelmä on hyvässä kunnossa, mutta tulevina vuosikymmeninä rahoituksellinen haaste on tulossa. Sen takia on pohdittava, millä tavalla siihen haasteeseen varaudutaan", Pölönen sanoo.\n"Olemme kyenneet uudistamaan järjestelmää noin kymmenen vuoden välein, ja toki jossain kohdassa tarvitaan seuraavakin uudistus", hän sanoo.\nSarkkinen arvioi, että seuraava eläkeuudistus käynnistetään tällä vuosikymmenellä, mutta milloin, sitä ei voi vielä sanoa.\n"Onko se sitten seuraava hallitus vai sitä seuraava, en osaa siihen ottaa kantaa. ne ovat pitkiä prosesseja ja kestävät monta vuotta", Sarkkinen sanoo.\nPalkat nousevat ja kaikki osaajat revitään töihin: ”Tulemme puhumaan palkoista selvästi enemmän lähivuosina”, sanoo Heidi Schauman\nMietitkö, mikä uravalinta takaa ison palkan? – Selvitimme parhaat alat


Onko aviomiehestä koiraksi? | Teevee | Iltalehti.fi\nOnko aviomiehestä koiraksi?\nMTV3 klo 19.30 Loistavat näyttelijät ja taitavat käsikirjoittajat tekevät Paristo-sarjasta harvinaista herkkua: se oikein naurattaa.\nYksin jätetty mies saattaa Tepon (Ismo Apell) tavoin tehdä ikävissään pahojaan.\nHAUSKIN ohjelman sketseistä on mielestäni ehdottomasti se, missä Ismo Apell esittää aviomies-koira Teppoa ja Tiina Lymi hänen vaimoaan.\nTeemaan palataan monta kertaa jakson mittaan ja aina se vaan jaksaa naurattaa. Herra hallitkoon, miehethän ovat todella ihan kuin koiria!\n- Se tykkää susta, ei se kaikkia noin nuole, ilahtuu vaimo, kun Teppo koheltaa kylään poikenneen ystävättären kimpussa.\nMuistakin aiheista kertovissa sketseissä sitä paitsi näkyy, että Apell ja ja Lymi pelaavat erityisen hyvin yhteen. Katsokaapa vaikka sitä, missä Lymi suhdeteriassa (vrt. cafeteria) tilaa itselleen suhdetta ja tarjoilijaa esittävä Apell suosittelee mykkää.\nKAIKKI Paristo-sarjassa osuu kohdalleen. Näyttelijöitä on vain neljä (Apell, Lymi, Ilkka Heiskanen ja Ria Kataja), mutta he ovat todella hyviä. Käsikirjoitus on ammattitaitoista työtä, eikä juosten sohotettu, kuten liian usein kotimaisissa viihdeohjelmissa nykyään. Fiksun tekstin takana ovat Johanna Vuoksenmaa ja Leo Viirret. Vuoksenmaa on myös ohjannut sarjan.\nUusintana esitettävästä Paristosta nähtiin 23 jaksoa vuosina 2002-2004, mutta sarja ei ole lainkaan vanhentunut. Aika usein nykyäänkin tv:ssä kaunis blondi avonaisessa puserossa kertoo päivän urheilu-uutiset.\nJa kyllä seipäännielun EM-kulta jaettaisiin Suomelle myös tänään, vaikka ohjelman mitalit ovatkin peräisin "Prahan kisoista" 2003.\nMinä sen sijaan olen näköjään muuttunut. Muistan selvästi katsoneeni tämän parisuhteilla pelleilevän jutun jo ensimmäisellä kierroksella, mutta en muista nauraneeni näin paljon, jos ollenkaan. Mitähän Sigmund Freud siitä päättelisi?\nFEMINISTINÄ pidin erityisesti sketseistä, joissa terhakat mummot yrittävät päästä nuorten miesten iholle. Leidit muun muassa päivystävät linkkariasemalla matkalaukkujen kanssa ja pyytelevät komeita kuskeja nostamaan kapsäkit tavaratilaan.\nKun pahaa aavistamaton kuljettaja sitten kääntyy ja kumartuu, niin ei muuta kuin pakaroita puristelemaan. On kaunista katsoa, kun mummoenergia ryöpsähtelee!\nParinvaihtokurssista kertova osio tarjoaa oivalluksen. Sinkuthan jo tietävät, miten helposti päätyy ei-toivotuksi henkilöksi, jos kylässä erehtyy asettumaan tuolille, joka on parisuhde-etiketin mukaan kuuluu jonkun siipalle.


Vedenneidot: syyskuuta 2015\nKisat oli ja meni. Projekti on niputettu, uikkarit ovat kuivuneet ja jälkipelit on käyty. Täydellisyyteen tähdättiin, mutta keskinkertaiseen päädyttiin. En ole pettynyt. Me ei sittenkään olleet vielä valmiita. Treeni ei mennyt hukkaan; pelit meni kuitenkin ihan hyvin ja koimme, että maailman kärki ei ole kaukana.\nElämän rakentaminen kisojen jälkeen on seuraava projekti. MM-kisat ohjasivat elämääni viimeisen vuoden ajan ja viimeiset puoli vuotta kisoihin valmistautuminen oli tiiviisti läsnä kaikessa tekemisessä. Se vaikutti ihmissuhteisiin ja työntekoon, syömiseen, nukkumiseen. Arki rytmitettiin kisoihin valmistautumisen mukaan. Kun projekti on ohi, jää tyhjänpäälle eikä tiedä mihin on menossa ja mitä nyt tekisi. Kutsun sitä kisojen jälkeiseksi masennukseksi.\nViimeiset puoli vuotta treenasin kropan sietokyvyn rajoilla. Erityisesti kesäkuukausien sukellus ja uintitreenit kuluttivat henkisesti ja fyysisesti. Treenisumussa eläessä mielessä oli ajatus, että sitten kun kisat ovat ohi, lepään, tapaan kavereita, syön mitä tykkään milloin tykkään, pesen ikkunat, mökkeilen ja retkeilen poikani kanssa, rötväilen iltoja sohvalla, juon rommiteetä ja napostelen pitsaa. Olen tehnyt kaikkea tätä (ikkunoita en ole pessyt). Lepo on tullut tarpeeseen ja kroppa ja mieli on palautunut. Toisaalta kuukauden rötväilyn aikana on farkunvyötärö kiristynyt kropan turpoamisen johdosta, kyykkytreenistä on tullut painajainen ja leuanvetotulos on pudonnut kahdeksasta kolmeen (kuukaudessa!!!). Muutaman kerran kävin lepokuukauden aikana salilla, mutta siellä tuli vain paha mieli, kun ei tiennyt mitä tekisi. Ei ollut tavoitteita eikä ohjelmaa.\nSohvalla pitsaa napostellessa ja typeriä tv-ohjelmia kanavarallitellessa olen muutamaan kertaan ottanut ruutupaperin ja kynän käteen ja koittanut suunnitella tulevaa urheilijanuraani. Onko seuraava tavoitteeni saavuttaa painonnoston sm-tulosraja, treenata itseni painissa kisailukuntoon vai keskitynkö uppopalloon ja alan treenata räpyläuintia? En osaa päättää. Heitän ruutuvihon odottamaan parempia aikoja, katson mättöturvonnutta hyllyvää vatsapötsiäni, tuskastun, pyydän poikaani hakemaan minulle lähikaupasta jäätelöä ja jatkan kanavarallia.\nLähettänyt Uppopallonaiset klo 12.25 Ei kommentteja:\nTunnisteet: pohdinta, suunnitelma\nKisojen kaatajaiset 5.9.15\nTervehdys taas. Aikaa on kulunut, ja blogin hiljaiselosta voi ehkä päätellä, kuinka tyhjältä elämä on tuntunut kisojen jälkeen. Kisat aivät menneet ihan suunnitelmien mukaan, mutta pettymyksen aiheutama mielipaha on muuttunut nyt toiveikkaaksi tulevaisuuden suunnitteluksi.\nEnnen kuin siirrymme eteen päin uppopallokalenterissa, piti meidän kuitenkin päättää kulunut projekti, ja viime lauantaina kokoonnuimme lähes koko joukkueen voimin Kouvolaan Oonan #10 luokse, josta päivämme jatkui ilta myöhään.\nEnsimmäisenä suuntasimme Savitaipaleelle, jonne olimme järjestäneet valmentajallemme yllätyksen. Paikanpäällä oli kolme ralliautoa kuskeineen ja Juhanin päivän tehtävä oli toimia ralliautossa kartturina. Juhani sai ohjeet reitin nuotitukseen, useamman testiajon, aikaa nuottien kehittämiseen ja viimeisenä muutaman erikoiskokeen ihan oikeasti kartturina. Meille pelaajille oli myös järjestetty yllätys, kun hiljalleen paljastui, että myös jokainen pelaaja saisi kokea vauhdin huuman pelkääjän paikalla!\nRalleilun jälkeen siirryimme Oonan #10 perheen mökille, jossa meitä odotti herkullinen ruoka. Sauna ja palju laitettiin heti lämpenemään, ja viinipullo avattiin ruokailun yhteydessä. Illan aikana katseltiin menneiden vuosien pelejä, joista saattoi todeta, että olemme kehittyneet huimasti vuodesta 2007.\nItselleni tuli kova ikävä tyttöjä ja leireilyä ja peli kipinä roihahti taas liekiksi.\nSaija #5 ennen kyytiä\nSaija #5 kyydin jälkeen\nTunnisteet: Juhani, juhlan tunnelmaa, MM-kisojen kaatajaiset, tyttöenergiaa


Tottenhamin Harry Kane saavutti upean merkkipaalun vain 27-vuotiaana – Mourinho: "On vain ajan kysymys, milloin hän saavuttaa ykkössijan" | Yle Urheilu | yle.fi\nHarry Kane saavutti Tottenham-paidassa 200 maalin rajan.\nHarry Kane on matkalla Tottenhamin kaikkien aikojen ykköseksi. Kuva: Getty Images\n6.11.2020 • Päivitetty 6.11.2020 10:31\nLontoolaisen Tottenham Hotspurin tähtihyökkääjä Harry Kane teki torstai-iltana uransa 200. maalin Hotspur-paidassa. 27-vuotias Kane ylsi komeaan merkkipaaluun Eurooppa-liigan vieraspelissä bulgarialaista Ludogoretsia vastaan.\nKane puski torstaina Razgradissa Tottenhamin 2–0-johtoon. Hänestä tuli Tottenhamin seurahistorian kolmas pelaaja, joka on yltänyt 200 maaliin.\n– Tämä on hieno merkkipaalu. Toivottavasti lisää on luvassa. Aika menee todella nopeasti, tuntuu siltä kuin olisin vasta eilen tehnyt avausmaalini Tottenhamille. Tämä on hieno saavutus, mutta toivottavasti tämä ei jää tähän, Kane kommentoi BBC:n mukaan.\nKane nousi vasta 21-vuotiaana Tottenhamin avauskokoonpanoon, vaikka hän teki seuralle ensimmäisen maalinsa jo 18-vuotiaana. Vasta Millwall-, Norwich- ja Leicester-lainojen jälkeen Kane murtautui kunnolla Tottenhamin kokoonpanoon valioliigakaudella 2013–2014, jolloin hän teki kolme maalia. Sen jälkeen hän on ollut lähes pysäyttämätön.\n– Numerot tekevät hänestä seuralegendan. Hän on saavuttanut nuoreksi pelaajaksi todella paljon Valioliigassa, Tottenham-luotsi Jose Mourinho kommentoi BT Sportille.\nTottenham-luotsi odottaa Harry Kanen nousevan kaikkien aikojen ykköseksi. Kuva: Catherine Ivill / Getty Images\nKane on Tottenhamin kaikkien aikojen kolmanneksi paras maalintekijä, hän on 66 maalin päässä kärkipaikkaa hallussaan pitävästä Jimmy Greavesista.\n– On vain ajan kysymys, milloin hän saavuttaa ykkössijan, Mourinho näki.\nKanen vyöllä on nyt 149 valioliigamaalia, mutta Valioliigan kaikkien aikojen kärkisijoille Kanella on kuitenkin vielä reilusti matkaa, sillä Dixie Dean teki aikanaan 383 maalia Evertonille ja Liverpoolin Ian Rush ylsi 346 osumaan.\nTottenham voitti torstai-iltana Ludogoretsin maalein 3–1.\nTorstain Eurooppa-liigan tulokset:\nRoma–CFR Cluj 5–0 (3–0)\nRapid Wien–Dundalk 4–3 (1–1)\nSlavia Praha–Nice 3–2 (2–1)\nHapoel B–Leverkusen 2–4 (2–2)\nBenfica–Rangers 3–3 (1–2)\nLech Poznan–Standard L 3–1 (2–1)\nPAOK–PSV Eindhoven 4–1 (0–1)\nOmonia Nicosi–Granada 0–2 (0–1)\nReal Sociedad–Alkmaar 1–0 (0–0)\nRijeka-Napoli 1–2 (1–1)\nSivasspor–Qarabag FK 2–0 (1–0)\nLudogorets–Tottenham 1–3 (0–2)\nYoung Boys–TsSKA Sofia 3–0 (3–0)\nArsenal–Molde 4–1 (1–1)\nLeicester–Braga 4–0 (1–0)\nZorya–AEK Ateena 1–4 (0–2)\nCeltic–Sparta Praha 1–4 (0–2)\nMilan–Lille 0-3 (0–1)\nDinamo Zagreb–Wolfsberg 1–0 (0–0)\nFeyenoord–TsSKA Moskova 3–1 (0–0)\nCrvena Zvezda–Gent 2–1 (1–1)\nHoffenheim–Slovan Libere 5–0 (2–0)\nRoyal Antwerp–LASK 0–1 (0–0)\nVillarreal–Maccabi Tel A 4–0 (1–0)\nHuuhkajien avainpelaaja Glen Kamara teki hienon maalin Eurooppa-liigassa – skotlantilaisasiantuntija ylisti: "Olen kiljunut tämän puolesta"\njalkapalloTottenham Hotspur FCEnglannin ValioliigaHarry KaneBrittien jalkapalloEurooppa-liigaLeicesterjalkapalloilijat (miehet)Ian RushBulgaria


Keskustelu - Apua kemian perustehtävään | Kemia, fysiikka ja matematiikka | Tiede\nApua kemian perustehtävään\nKaipaisin apua näihin tehtäviin:\nMerivesi on suolaliuos, joka sisältää 35 g suolaa (NaCl) kilossa vettä (H2O). Liouksessa suola\nhajoaa ioneiksi. Ionin keskimääräinen moolimassa on 29 g/mol. Meriveden tiheys on n. 103 kg/m3.\n(a) Kuinka monta moolia ioneja on kilossa merivettä?\n(b) Merivettä ja suolatonta vettä erottaa puoliläpäisevä kalvo. Laske osmoottinen paine.\n(c) Jos meriveteen kohdistetaan hieman osmoottista painetta suurempi paine, tapahtuu käänteinen\nosmoosi: vettä puristuu pois liuoksesta. Kuinka paljon työtä pitää tehdä, jotta suuresta\nmäärästä merivettä saadaan puristettua yksi kilo puhdasta vettä?\nklo 21:03 | 2.12.2015\na)35g (NaCl)<—>2mol ioneja\n17,5 g(NaCl)<—>1 mol ioneja\nb) Löytyi tällainen määritelmä. En tiedä, onko oikea.\nKemiassa osmoottinen paine ilmaistaan matemaattisesti\njossa π on osmoottinen paine atmosfääreinä, i on van 't Hoffin kerroin, M on liuoksen molaarisuus, R on kaasuvakio ja T on lämpötila kelvineinä.\nTarvitaan van 't Hoffin kerroin. Ei löytynyt googlettamalla.\nLämpötilaa ei ollut tehtävässä annettu??????\nKorjaus a)- kohtaan.😡\nPäättele, mikä on vesikilon tilavuus, ja laske sitten tilavuudenmuutostyö  (pressure-volume work ), kun meriveden tilavuutta muutetaan tällä määrällä tekemällä työtä osmoottista painetta vastaan. Paineen voidaan olettaa pysyvän vakiona, kunhan prosessi tehdään hitaasti (reversiibelisti) ja merivettä on niin paljon, ettei sen väkevyys merkittävästi muutu prosessin aikana.\nNaCl on vahva elektrolyytti, sen voidaan olettaa dissosioituvan täydellisesti (laimeassa) vesiliuoksessa.\nKiitos näistä. :) mutta miten siis tuo osmoottinen paine lasketaan? Lämpötilaa kun tehtävässö ei ollut annettu..\nLinkistä löytyi. että\n" For most ionic compounds dissolved in water, the van 't Hoff factor is equal to the number of discrete ions in a formula unit of the substance°\nTämän mukaan i=2, jos oikein ymmärsin.\nTuotahan minäkin ihmettelin.\nJos lämpötila on vahingossa jäänyt tehtävän laatijalta ilmoittamatta, niin useinhan se tällaisissa esimerkeissä on 20 °C.\nLaske vaikkapa tuolla arvolla, niin saat jonkin vastauksen.\nToisaalta, jos sinulla on tiedossa oikea vastaus, niin silloin voit laskea, mikä lämpötilan tulisi olla\nJep. NaCl(s) --> Na+(aq) + Cl-(aq), joten yhdestä moolista NaCl:ää tulee liuokseen 2 moolia liuenneita lajikkeita (Na+ & Cl-), ja siten i = 2. NaCl:n moolimassa on 58 g/mol, joten kiloon merivettä on liuennut 35g / 58 g/mol = 0.60 mol NaCl:ää eli kilossa merivettä on i*0.60 mol = 1.21 mol liuenneita ioneja. Tehtävässä oli annettu suoraan NaCl:n ionien keskimääräinen moolimassa 29 g/mol, joten sama tulos saadaan suoraan 35g / 29 g/mol = 1.21 mol, ilman että van't Hoffin i:tä tarvitsee edes miettiä.\nOsmoottinen paine Π aiheutuu liuenneiden lajikkeiden yhteenlasketusta ainemäärästä (tässä 1.21 mol) kaavan\nmukaan, missä V on (suola)liuoksen tilavuus (tässä merivesikilon tilavuus), n liuenneiden lajikkeiden yhteenlaskettu ainemäärä (tässä 1.21 mol), ja T lämpötila (täytyy tietää). Kaava on muodollisesti sama kuin ideaalikaasun tilanyhtälö pV = nRT. Se voidaan myös esittää i:n ja liuenneen aineen kaavayksikön ainemäärän n(NaCl) avulla\nΠV = i*n(NaCl)*RT\nsillä n = i*n(NaCl) = 2*0.60 mol = 1.21 mol. Jakamalla puolittain tilavuudella ja huomaamalla, että lajikkeiden yhteenlaskettu konsentraatio c = n/V, saadaan myös esitystapa\ntai ekvivalentisti Π = i*c(NaCl)*RT.\nBoldattu on tosi jännä havainto!\nJep, ja se on myös erinomainen muistisääntö :)\nIdeaalisen laimeassa liuoksessa liuenneet aineet eivät juuri vuorovaikuta keskenään, joten tilanne on siinä mielessä analoginen ideaalikaasun kanssa. Niinpä tuossa kaavojen samankaltaisuudessa on jotain syvempääkin taustalla kuin pelkkä sattuma. Toisaalta, samoin kuin ideaalikaasun tilanyhtälö, osmoottisen paineen yhtälökin on vain likiarvo reaalisten liuosten käyttäytymiselle (pätee parhaiten erittäin laimeille liuoksille).\nBoldatun panin minäkin merkille.\nLuulisi kaasuhiukkasten ja nesteessä uiskentevien ionien ympäristön poikkeavan aika paljon toisitaan. Siitä huolimatta molempien kuvaamiseen (likimääräisesti) sopii samanlainen yhtälö. Onhan se R kaasuvakio.\nKiitos paljon näistä vinkeistä. :) Sitten jos tähän ongelmaan saisin vielä vähän apua..\nTarkastellaan halkaisijaltaan 5 nm:n ja 50 µm:n kokoisia pisaroita 25 ◦C:n lämpötilassa. Laske veden tasapainohöyrynpaine näiden pisaroiden pinnan yläpuolella, kun\n(a) pisarat koostuvat puhtaasta vedestä,\n(b) pisarat koostuvat vesi-rikkihappoliuoksesta, jossa rikkihapon H2SO4 massaosuus on 2%.\nMitä olet tähän mennessä tehnyt? Missä vaiheessa tulee stoppi?\nValistumaton arvaus a)-kohtaan.\nTasapainohöyrynpaine=kylläisen vesihöyryn paine????\nKo lämpötilassa se on 31,66 mbar (MAOL:n taulukkoarvo\nb)- kohtaa en tässä vaiheessa lähde arvailemaan.\nMinua siis lähinnä häiritsee nuo pisaran koot.. Miten ne vaikuttaa?\nTasapainohöyrynpaine kaarevan nestepinnan yläpuolella ei ole sama kuin "normaalin" tasomaisen nestepinnan yläpuolella. Jos sinulla on tuollainen tehtävä, niin luennoilla on varmaankin myös käsitelty asiaa?\nOlen vähän heikolla jäillä mutta kylläisen vesihöyrin paine tarkoittaa mielestäni sitä että reaktiossa H2O(l)<—>H2O(g) nesteen ja kaasun määrät eivät muutu kun vesihöyryn osapaine on kylläisen vesihöyryn paineen suuruinen. En oikein ymmärrä miten ilmassa olevien pisaroiden koot vaikuttaisivat tähän tasapainoon.\nb) kohdassa pitää kai laskeskella rikkihapon synnyttämä osmoottinen paine. Koska eri pisaroissa rikkihapona suhteellinen massaosuus on sama, ei pisaroiden koolla pitäisi olla vaikutusta liuoksessa olevien ionien molaarisuuteen.\nOdotellaan. HMK valistaa meitä.\nNyt sain ratkaistua tuon a- kohdan , mutta miten tuo b- kohta mahtaa mennä??\nEn huomannut HMK:n viestiä ja kirjoittelin typeriä😡


PaikkaOppi tuo paikkatietoaineistot luokkaan | OuLUMA - Oulun yliopiston LUMA-keskus\nOuLUMA - Oulun yliopiston LUMA-keskus > Artikkelit > PaikkaOppi tuo paikkatietoaineistot luokkaan\ntiistaina 12. maaliskuuta 2013\t| Juha Riihelä | Ei kommentteja\nOpetushallituksen kehittämishankkeena käynnistynyt PaikkaOppi on laajentunut muutaman pilottikoulun projektista valtakunnalliseksi paikkatietotaitojen verkkopalveluportaaliksi. Vuonna 2008 käynnistynyt kehitystyö on helpottanut paikkatietoaineistojen saatavuutta ja käyttöä etenkin kouluissa, joissa paikkatiedon hyödyntäminen on ollut monin tavoin hankalaa.\nPaikkatietotaidoista on viime vuosien kuluessa muodostunut liki uusi kansalaistaito, jonka perustiedot on hankittava jo koulussa. Aiemmin lähinnä ammattilaisten työkalusta on tullut tavallisten kansalaisten vapaa-ajallaan hyödyntämä apuväline. Paikantavat matkapuhelimat, edulliset GPS-vastaanottimet, opastavat autonavigaattorit sekä näiden päälle rakentuneet palvelut ovat tuoneet paikkatiedon sovellukset monien kansalaisten arkeen – jopa heidän tietämättään.\nTavoitteena helpottaa paikkatietotaitojen opetusta\nPaikkaOppi-pilottihankkeen tavoitteena on ollut kehittää paikkatiedon ja maantieteen perus- ja lukio-opetusta täydentävä maksuton verkkopohjainen oppimisympäristö, joka sisältää työkaluja paikkatietojen tarkasteluun ja tuottamiseen sekä valmiita tehtäväkuvauksia ja projektityörunkoja paikkatieto-opetuksen tueksi.\nOppimisympäristön ensisijaisena tavoitteena ei ole ollut paikkatiedon tekniikan opettaminen, vaan paikkatiedon arvon, sovellettavuuden ja helppokäyttöisyyden havainnollistaminen mahdollisimman selkeässä ja opiskelijaa tukevassa oppimisympäristössä.\nOppimisympäristössä opiskelijoilla ja opettajilla on mahdollisuus tarkastella erilaisia kartta- ja paikkatietoaineistoja tarkoitukseen luodun verkkopalvelun kautta. Opiskelijat pääsevät tutustumaan paikkatiedon sanastoon ja ominaisuuksiin ja tämän lisäksi oppimisympäristön karttapalvelua voidaan käyttää opiskelijoiden omien ympäristöhavaintojen ja itse tuotettujen paikkatietoaineistojen tallentamiseen ja jakamiseen.\nVerkkopohjaisuus mahdollistaa oppimisympäristön joustavan käytön\nPaikkaOppi-hankkeessa luodun oppimisympäristön kulmakivenä on alustan verkkopohjaisuus. Ajatuksena on, että paikkatieto-opetuksen niin tekniset, teknologiset kuin opetukselliset rajoitteet voidaan ratkaista, kun työkalut ja sisällöt viedään verkkoyhteyden päähän mistä tahansa verkkoon liitetystä tietokoneesta – sijaitsi se sitten koulussa, kotona tai kirjastossa.\nVerkkoympäristö vapauttaa koulut monista paikkatieto-opetuksen tietoteknisistä rajoitteista. Verkkoympäristön myötä oppilaitoksissa ei vaadita ohjelmistojen asennustöitä ja paikkatietoaineistot sekä työkalut on koottu valmiiksi yhteen verkko-osoitteeseen. Karttapalvelun tavoitteena on, että palvelussa esiteltävä aineistot kattavat koko Suomen ja ne saadaan suoraan tärkeimmiltä aineistontuottajilta. Pilottiversiossa aineistoja on mm. Maanmittauslaitokselta, Geologian tutkimuskeskukselta sekä Suomen ympäristökeskukselta. Palveluun lisätään myös alueellisia aineistoja, jotka lisäävät kiinnostusta omaan lähiympäristöön.\nPilottikurssit tuottavat toimintamalleja paikkatiedon opetuksen tueksi\nHankkeen pilottivaiheen tavoitteena on ollut tutkia, miten verkkopohjainen oppimisympäristö soveltuu koulukäyttöön. Oppimisympäristön ensimmäiset kurssit järjestettiin hankkeen pilottikouluissa, Joensuun lyseon lukiossa ja Turun Kupittaan lukiossa, syyslukukaudella 2008. Tällöin käytössä olivat oppimisympäristön ensimmäiset kartta-alusta- ja työkirjaversiot.\nJoensuun lyseossa oppimisympäristöä hyödynnettiin muun muassa lukion valtakunnallisella GE4-kurssilla, jolla opiskelijat laativat aluetutkimuksen oman kotikuntansa tietystä kaupunginosasta. Kurssin lopulla kaikkien opiskelijoiden tutkimustyöt olivat kaikkien kurssin muiden opiskelijoiden ja opettajan luettavissa suoraan verkkoselaimella.\nSittemmin palvelua on hyödynnetty mm. lähiöiden sosiaalisten arvojen kartoituksessa, maiseman muutoksen tutkimuksessa sekä omaan lähiympäristön kehittämisen työkaluna.\nPaikkaOpin verkkopalvelun löydät osoitteesta http://www.paikkaoppi.fi/.\nOulussa järjestetään 13.4. ja 25.5. koulutus, jossa osallistujat pääsevät tutustumaan PaikkaOpin verkko-oppimisympäristöön. Lisätietoja koulutuksesta löydät osoitteesta http://ouluma.fi/2013/03/paikkatiedon-opetusta-verkossa-paikkaopin-verkkopalvelu-tutuksi/\nJuha Riihelä toimii projektitutkijana Turun yliopiston Maantieteen ja geologian laitoksella.\nEi kommentteja artikkelille “PaikkaOppi tuo paikkatietoaineistot luokkaan”


Olipa kerran kirjablogi: 2013\nLähettänyt Varjelum klo 21.02 3 kommenttia\nLähettänyt Varjelum klo 21.02 6 kommenttia\nLähettänyt Varjelum klo 11.56 8 kommenttia\nParisen päivää sitten iski tunne, että olisi taas aika kerrata Harry Potterit! Keksin, että lukumaraton voisi olla paras tapa tämän toteuttamiseen. Vaikka Blogistaniassa vietetään lukumaratonin kakkoskierrosta vasta huomenissa, päätin itse ottaa pienen varaslähdön. (: Varsinaiseen tempaukseen en siis osallistu, keskiviikko kun ei välttämättä enää onnistu aikatauluiltaan.\nYleensä lukumaratoneihin kehotetaan varaamaan monipuolista luettavaa, mielellään myös lyhyehköjä kirjoja, jotta siihen yhteen tiiliskiveen ei kerkiä puutumaan. Ajattelin nyt silti yrittää ihan vain pelkillä Potter-kirjoilla. Tämä on ensimmäinen maratonini, joten toivottavasti homma ei käy liian yksitoikkoiseksi. Toisaalta Rowlingin luomaan taikamaailmaan kyllä uppoaa helposti useammaksikin tunniksi.. :) Jos tämä onnistuu, saatan joskus myöhemmin maratoonata jäljelle jäävät kirjatkin.\nMaraton starttaa NYT ja jatkuu 12 tuntia tästä eteenpäin, toisin sanoen lopettelen kymmenen maissa illalla. Käyn silloin tällöin päivittelemässä edistymistäni tähän postaukseen. Sen pitemmittä puheitta, Alohomora Harry Potter ja Viisasten kivi!\n"Jaha", hän sanoi pehmeällä äänellä, "Harry Potter. Meidän uusi - julkkiksemme."\nNoin puolessa välissä Viisasten kiveä mennään ja tahti on pysynyt ihan kelvollisena. (: Kohta olisi tarkoitus syödä vähän jotain, mutta ehtiihän siinä samalla myös lueskella!\nEi ollut ensimmäinen kerta kun Likusteritie nelosen aamiaispöydässä rähjättiin.\nViisasten kivi on nyt kahlattu läpi ja Salaisuuksien kammio on alkumetreissään. Lukuputkea katkaisee vähän se, että täytyy hetkeksi tarttua imurin varteen ja sitten käydä lenkittämässä koira. Yllättävän hyvin tässä on kuitenkin edennyt, suunnilleen sellaista 100 sivun tuntivauhtia.\n"Ovat silmänsä vihreät kuin rupikonnahillo, hiuksensa tummat kuin kuin musta noki. Oispa minun hän, saisin ystävän. Hälle pimeyden lordikin tappion koki."\nSata sivua Salaisuuksien kammiota lukematta!\nHarry Potter oli monin tavoin erikoinen poika. Ensinnäkin kesäloma oli hänen mielestään inhottavin aika vuodesta. Toiseksi hän teki oikein mielellään läksynsä, mutta joutui puurtamaan niitä salaa yösydännä. Lisäksi hän sattui olemaan velho.\nSalaisuuksien kammio takana, Azkabanin vanki alkaa! :) Yllättävän mukavasti tahti on pysynyt kasassa, vähän alkaa jo puuduttamaan ja huomio herpaantumaan, mutta lyhkäiset tauot auttavat saamaan keskittymiskykyä takaisin. Kirjojenkin sivumäärä näkyy kasvavan, minä kun ihan muistin että Azkabanin vanki olisi ollut lyhyempi kuin edeltäjänsä! :D\nHarry ei aivan tarkkaan tiennyt, miten hänen oli onnistunut päästä Hunajaherttuan kellariin, tunnelin läpi ja taas takaisin linnaan. Hän tiesi vain, että paluumatka oli sujunut alta aikayksikön eikä hän ollut pannut oikein mitään merkille, koska hänen päässään takoi keskustelu, jonka hän oli juuri kuullut.\nTästä lähtee loppukiri! Vielä tunti aikaa lueskella! Azkabanin vanki jää auttamatta kesken, höh. Loppuun olisin saattanut ehtiä, ellen olisi ihan pakostakin hairautunut katsomaan kuuden maissa Doctor Whota televisiosta.. Hupsis.\n"Ne teki sen!" hän kuiskasi Harrylle. "Minä e-en usko tätä - ne teki sen!"\nOhi on! Azkabanin vangissa pääsin sivulle 347, vähän päälle sata jäi vielä jäljelle. Yhteissivumääräksi tulee siis laskujeni mukaan 1047 sivua. :) Pääsin yli tuhannen, mikä oli mielessäni epävirallisena tavoitteenakin. Nyt vain vähän harmittaa, että annoin Doctor Whon houkutella mukaansa - olisin siinä ajassa ehtinyt niukin naukin Azkabanin vangin loppuun. ;D\nLoppujen lopuksi maratonista jäi kuitenkin ihan hyvä fiilis. Etukäteen mietin, miten kummassa sitä jaksaa istua 12 tuntia kirjan ääressä. En ole koskaan ennen edes yrittänyt moista extremesuoritusta. Joskus kirjojen pariin uppoaa kyllä tuntikausiksi, mutta ikinä ennen en ole lukenut putkeen lähes koko valveillaoloaikaani. Mutta hauskaahan se oli! Voisin hyvin kuvitella tekeväni näin uudelleenkin ja joskus osallistuvani myös blogistanian järjestämiin lukumaratoneihin. :)\nLähettänyt Varjelum klo 10.00 4 kommenttia\nTunnisteet: lukumaraton, Rowling J.K., sekalaista\nSalaperäinen muukalainen vetää Rebeccaa magneetin lailla puoleensa. Kuka hän on ja mitä hän tahtoo Rebeccasta?\nRebecca huomaa eräänä iltana salaperäisen muukalaisen, joka seisoo ulkona katupylvään alla ja katselee hänen ikkunaansa kohti. Myöhemmin Rebecca alkaa törmätä samaan poikaan myös muualla - varjostaako poika häntä? Lucianiksi esittäytyvä muukalainen väittää menettäneensä muistinsa, mutta tuntee silti omituisesti Rebeccan menneisyyttä ja jopa tulevaisuutta. Myös Rebecca huomaa, että Lucianin seura aiheuttaa hänelle tunteen, jollaista hän ei ole koskaan kokenut.\nLucian on seissyt minulla pitkään hyllyssä lukemattomana. Ostin sen Helsingissä poiketessani vuosi sitten, koska ajattelin tarvitsevani lisää lukemista ja takakansi vaikutti vaihtoehdoista kiinnostavimmalta. Ehdin aloittaa lukemisen, mutta sitten se vain alkumetreillä jotenkin jäi. Nyt tartuin uudelleen toimeen ja pääsin loppuun saakka - joskin vähän vaivoin.\nLukiessani aloin jo epäillä, olenko erehtynyt kirjan genrestä. Kovinkaan paljoa yliluonnollisia elementtejä ei nimittäin esiinny ennen kuin vasta loppupuolella kirjaa. Silloinkin olin jo aika kyllästynyt muuhun kirjassa tapahtuvaan, joten yliluonnollisuus sai kärsiä siitä. Mielestäni kirja koki alamäkensä viimeistään siinä vaiheessa, kun siirryttiin toiselle mantereelle.\nHahmot.. Enpä tiedä. En koskaan ymmärtänyt Rebeccan äidin hysteerisenpelokasta suhtautumista Lucianiin. Miltä hän haluaa Rebeccaa suojella? Alkujaan hahmojen kalsean asenteen Luciania kohtaan voisi ymmärtää - kyllähän hän enemmän tai vähemmän varjostaa Rebeccaa. Mutta myöhemmin, kun asiat alkavat jo selvitä eikä Lucian enää millään tavalla vaikuta uhkaavalta, hysteerisyys vain pahenee. Hahmoista kiinnostavin on kuitenkin Rebeccan englanninopettaja Tyger, jonka tärkeä rooli paljastuu juonen edetessä (hitaanpuoleisesti).\nVaikka selityksiä tarjottiin kirjan loppumetreillä, en ollut aivan tyytyväinen siihen, miten yliluonnollisuutta käsiteltiin. Liikaa asioita jäi hyödyntämättä ja selittämättä. Pääpaino oli rakkaustarinalla, joka ei sekään täysin iskenyt. Kirjalle olisi riittänyt puolet sen nykyisestä sivumäärästä, 570 sivua teiniromantiikkaa kun on yksinkertaisesti aivan liikaa.\nLähettänyt Varjelum klo 19.32 6 kommenttia\nTunnisteet: **, Abedi Isabel, fantasia, nuoret, rakkaus, yliluonnollinen\nJ.K. Rowlingin edellisestä kirjasta Paikka vapaana ei ole kulunut kauaakaan, ja jo nyt lehdissä otsikoidaan kirjailijan uudesta tuotoksesta. Ainoa vain, että tämä uusi kirjapas on ilmestynyt jo huhtikuussa. Kirjan nimi on The Cuckoo's Calling ja se julkaistiin salanimellä Robert Galbraith. Rowling on huhujen alettua myöntänyt Galbraithin nimimerkikseen ja kertoo, että olisi toivonut salaisuuden säilyvän vielä vähän pidempään, sillä kirjoittaminen on ollut helpompaa ilman lukijoiden ja median asettamia ennakko-odotuksia ja paineita.\nLuonnollisesti tällainen paljastus on nostanut heti ihmisten kiinnostusta kirjaa kohtaan. The Cuckoo's Calling on rikosromaani, mikä sinänsä ei vielä saa minua innostumaan - totuuden nimissä on sanottava, että ilman tätä mediapaljastusta en välttämättä olisi koskaan kuullut tästä kirjasta, saati lukenut sitä. Rikosjännärit vain eivät kuulu ylimpiin suosikkeihini: osittain siksi, etten millään malttaisi lukea niistä alkua, haluaisin vain suoraan hypätä loppuun selvittämään, kuka oli kaiken takana, kröh kröh..\nMutta tämä on Rowlingin kirja. Oli kuinka turhamaista hyvänsä valita lukemisensa kirjailijan eikä itse kirjan vuoksi, niin saatanpa silti hyvinkin päätyä tutustumaan tähän joskus, etenkin jos aikanaan ilmestyisi myös suomennos. Vaikka Harry Pottereille ei löydykään voittajaa, niin Paikka vapaana oli kiinnostavaa luettavaa, vaikkei sekään langennut aivan tavanomaiselle tottumusalueelleni. Olisin siis valmis antamaan myös The Cuckoo's Callingille mahdollisuuden.\nRikosetsivä Cormoran Striken tutkimuksia on ilmeisesti tarkoitus seurata useammankin kirjan ajan. The Cuckoo's Callingin kuvaus löytyy muun muassa Goodreads-sivustolta, jossa kirjaa on ehditty ylistää kevään mittaan paljonkin:\nMuita kiinnostuneita? Herättikö uutisointi teissä innostuksen pilkahduksen, kun jo näin pian on mahdollisuus päästä nauttimaan Rowlingin kynänjäljestä? Tai onko joku jopa tuurilla ehtinyt lukea tämän ennen suurta mediapaljastusta? Suomessa kirja ei varmaan tätä ennen ollut kovinkaan paljoa näkösällä.\nLähettänyt Varjelum klo 19.18 19 kommenttia\nTunnisteet: dekkarit, Rowling J.K., sekalaista\nVianne Rocher on asettunut tyttärensä kanssa pieneen ranskalaiseen Lansquentin kylään ja perustanut suloisen suklaapuodin aukiolle kirkkoa vastapäätä.\nKäsintehdyt makeiset ja maailmaa nähneen naisen elämänilo saavat monet purkamaan sydäntään mieluummin kaakaokupin ääressä kuin kalseassa kirkossa. Mutta pääsiäisen pakanallinen suklaafestivaali on kylän papille sentään liikaa! Paastoava kirkonmies päättää ottaa ohjat omiin käsiinsä.\nVianne Rocher muuttaa tyttärensä Anoukin kanssa pieneen ranskalaiseen kylään, jonne hän perustaa ikioman suklaapuodin. Suklaan viettelykset ja Viannen persoona aiheuttavat paljon paheksuntaa sulkeutuneessa kyläyhteisössä, mutta joukkoon mahtuu myös niitä, joita tämä elämäniloinen nainen vetää auttamatta puoleensa. Kylän papille Viannen ilmaantuminen puoteineen on kuitenkin aivan liikaa, varsinkin kun naisen kehittelemä suklaafestivaali on muodostumassa uhkaksi lähestyvälle paaston vietolle ja pääsiäiselle..\nPieni suklaapuoti on jo kauan kuulunut lukulistalleni, onhan se kuitenkin Joanne Harrisin The Kirja, se, joka yleensä tiedetään jos ei muita. Se ei tuottanut pettymystä, vaikka eipä minulla suuria ennakko-odotuksia ollutkaan, sillä olen lukenut Harrisilta jo niin paljon muuta hyvää. Pieni suklaapuoti ei saa suosikin asemaa, mutta on silti mielenkiintoinen, mauilla leikittelevä paketti.\nVianne on mielenkiintoinen hahmo, vaikka välillä ehkä liiankin täydellisen nokkela, älykäs, empaattinen... Ulospäin hän tuntuukin henkivän todellista elämäniloa ja onnistuu tartuttamaan sitä myös ympäristöönsä, mutta sisältäpäin hän kuitenkin vaikuttaa sulkeutuneelta. Hän pohtii paljon kuolemaa ja pahoilta asioilta pakenemista - jotkin muistoista eivät jätä häntä rauhaan, eikä hän osaa asettua aloilleen yhteen paikkaan.\nMitä tulee kirkkoherraan, Francis Reynaudiin, jonka näkökulmasta kirjaa joka toisessa luvussa seurataan, en oikein osaa päättää onko hän vain ärsyttävä vai myös kiinnostava hahmo. Ainakin hänen menneisyyteensä kätkeytyy asioita jokimustalaisten, kyläläisten hylkimien kiertolaisten, aiemman vierailun osalta.. Oli kuitenkin hyvä ratkaisu jakaa kerronta hänen ja Viannen välille, jolloin kirjaan tulee jo siltäkin osin tiettyä vastakkainasettelua.\nErityisen monisyistä juonta Pieni suklaapuoti ei tarjoa. Se etenee hidastempoisesti, ei kuitenkaan tylsästi, ja kulkee lyhyehkön ajanjakson kohti pääsiäistä, esitellen lukijalle samalla kylän väkeä ja Viannen menneisyyttä.\nJoko taannoin seurasin tähän perustuvaa elokuvaa todella huonosti, tai sitten se oli kovinkin erilainen kuin kirja. Tuntuu siltä, että kirjassa tapahtuneita asioita ei tapahtunut lainkaan elokuvassa ja päinvastoin. Hahmoistakin löysin keskinäisiä eroja, luonteet eivät vastanneet ihan samaa ja taisipa Viannen taustatarinakin olla aivan eri kuin kirjassa. Vai muistanko oikeasti näin pahasti väärin?\nUskoisin lukevani aikanani myös Karamellikengät ja Persikoiden aikaan, jotka ovat siis jatko-osia Pienelle suklaapuodille, jälkimmäinen vieläpä ihan tuore tapaus.\nVielä kesäkuulumisia tähän loppuun: SAIN OPISKELUPAIKAN!! Aloitan syksyllä informaatiotutkimuksen & interaktiivisen median opiskelun Tampereen yliopistossa! Hain myös Oulun yliopistoon informaatiotutkimukseen ja Seinäjoen ammattikorkeakouluun kirjasto- ja tietopalvelualalle, joihin molempiin sain myös hyväksyttävän tuloksen, mutta Tampere oli kuitenkin se ykköskohde ja -toive alusta lähtien. :) Tämän hetkinen fiilis on kovin vaikea pukea sanoiksi.\nLähettänyt Varjelum klo 22.43 9 kommenttia\nTunnisteet: ***½, aikuiset, Harris Joanne, maaginen realismi, rakkaus, Ranska\nTämän kivan pienen haasteen minulle lähetti Reta Todella vaiheessa -blogista. Kiitos siitä!\nJonkun, jonka kanssa jutella hauskoja\nMotivaatiota (usein hukassa)\nPatricia C. Wrede: Lohikäärmeen prinsessa (Lumotun metsän kronikat)\nThe Goo Goo Dollsien Magnetic-levy\nPS3 & PS4 (tulevia Kingdom Heartseja varten..!)\nItalia ties monettako kertaa\n"Jos seinä tulee vastaan, etsi ovea."\n"Olen pessimisti. Tiedän kaiken turhaksi, mutta todennäköisesti olen taas tässäkin väärässä."\n"Ensivaikutelman voi tehdä vain kerran."\nUseimmat päätökset ja valinnat voi muuttaa jälkikäteen, jos alkaa kaduttaa.\n"Älä koskaan siirrä huomiseksi sitä minkä voit siirtää ylihuomiseksi."\nTaidan olla taas niin laiska, etten laita tätä tällä kertaa eteenpäin kenellekään. ;D\nLähettänyt Varjelum klo 1.48 0 kommenttia


Uuninpankkopoika sosiaalisessa mediassa | BrandSome - seuraa suosiotasi sosiaalisessa mediassa\nPopulismi ilman ideologiaa on niin oleellinen osa perussuomalaisuutta, että siitä voi olla mahdotonta luopua. Taitaa puuttua haluakin.\n2 054 tykkäystä\nNykyinen hallitus on lisännyt kuntien valtionosuuksia ja antanut niille ylimääräistä koronatukea, mutta Sipilän hallituksen tekemiä leikkauksia ei vieläkään ole saatu kurottua kiinni.\n1 278 tykkäystä\nPopulismi ilman ideologiaa on niin oleellinen osa perussuomalaisuutta, että siitä voi olla mahdotonta luopua. Taitaa puuttua haluakin. https://t.co/wL...\n≈ 6 010\nKuntavaalien tuloksella ei kaadeta maan hallitusta, ei päätetä maahanmuutosta eikä maahanmuuttajien tuista, ei koronatoimista, ei somejättien toiminnasta, ei lapuanliikkeen trendikkyydestä eikä kommunismin kieltämisestä.


kaksin kaunihimpi: kesäkuuta 2016\nOn ystäviä, jotka tulevat elämäämme vähän varkain ja vahingossa, ja kasvavat sydämelle. Etsin Tirpalle viime kesänä paikkaa jossa ratsastella rauhassa ja kiireettä, ja päädyin Koivukaareen. Vähänpä tiesin, että Koivukaaren emäntänä huseeraa Sanna, joka oli seurannut blogiani tietämättä, että asumme toisistamme vain muutaman kilometrin päässä, emmepä tienneet sitäkään, että lapsemme olivat samassa päiväkodissa, tai sitä miten samanlaisessa elämäntilanteessa olemme.\nEräällä ratsastustuntireissulla jäimme lukkojen taakse ulos, ja yllytyshulluna (ja kahvijanoisena..) kiipesin tikapuilla avoimesta parvekkeenovesta sisään. Ilman tuota useamman sattumuksen sarjaa Sanna ei olisi esitellyt minulle karussa kunnossa olevaa kuningatartuoliaan. (Ennen-kuva linkin takana!)\nPäähänpistona lupasin toteuttaa Sannan vision tuolista, sillä ehdolla ja ennakkotiedolla, että olen täysi amatööri, enkä siis osaisi entisöidä mitään, ainoastaan tuunata.\nOlen siis parin viime kuukauden aikana viettänyt maanantaini hevostilalla, ratsastaen, tuolia kunnostaen, kahvia hörppien ja suupielet korvissa. Olemme höpöttäneet aivan kaikesta, ja olen ihan totaallisen ihastunut tilan hevosiin, aikuisiin, lapsiin ja lainalapsiin. Tirppakin on saanut kiireetöntä laatuaikaa ystävänsä kanssa, päässyt hevospelostaan täysin ja nauttinut kirmailusta tallipihalla.\nKotiin päästyäni aivan joka ikistä lihasta on kolottanut, hiuksissa on ollut olkia ja mustelmista riittäisi naapureillekin. En vaihtaisi silti hetkeäkään, tämä on piristänyt meidän neljän seinän sisällä pyörivää arkeamme hirveän paljon!\nMinulla ei ollut nuorempana tyttökavereita. Jotenkin ajattelin, etten ole sellaista tyyppiä ollenkaan. Nyt katselen ympärilleni, ja minulla on ympärilläni näitä vahvoja, kauniita, aitoja naisia. Me nostamme toinen toisiamme pystyyn, kehumme ja kannustamme, ja puimme yhdessä vastoinkäymisemme. En ollut tyttökaverityyppiä, mutta tälläisten naisten ystävyys on kultaa.\nTästä tuolista tuli vähän tälläinen. Kaunis kyllä, mutta kaukana virheettömästä. Katson sitä silti saavutuksena, pienenä ystävyystarinana. Yhden unelma, toisen lupaus. Kondiittorin verhoilema ja maalaama, ravihevosenhoitajan kengitysvasaralla viimeistelemä. Monta kaunista kesäpäivää, vähintään yhtä monta turhautunutta ärräpäätä ja naurunremakkaa.\nMinusta on ihana saada jotain käsin tehtyä valmiiksi, kun tiedän sen pääsevän käyttöön. Tuntuu, että kaikki ne lämpimät ajatukset joiden voimalla tätäkin tein, jäävät elämään. Seuraavat vuodet meidän välillämme on likemmäs tuhatta kuin kymmentä kilometriä, mutta ystävyys, muistot ja tuoli säilyvät.\nLähettänyt Camilla / Kaksin kaunihimpi klo 29.6.16 3 kommenttia:\nTunnisteet: ihanuuksia, kesä, käsityö, tee se itse, ystävyys\nLähettänyt Camilla / Kaksin kaunihimpi klo 24.6.16 Ei kommentteja:\n*Tuote on saatu testilainaan Republic Showroomilta. Kiitos!\nTämä blogi on lempiprojektini, mutta en olisi ikinä uskonut miten ihanaksi Instagram-tili seuraajineen on muodostunut. Instagram on kuitenkin hankala minunlaiselleni, jonka mobiililaitteen kamera on auttamatta vanhanaikainen. Kun tablettini sitten hajosi, ja vaihdoin häthätään löydettyyn korvaavaan, kuvanlaatu tippui entisestään ja into ottaa kuvia katosi. Järjestelmäkameralta kuvien siirtäminen vain on liian hidasta ja kömpelöä, jos kuvia haluaa jakaa siinä hetkessä.\nKeräsin siis rohkeuteni, ja kysyin Huaweilta, josko heiltä löytyisi joku laite, joka täyttäisi haaveeni isosta ruudusta, reissunkestävästä akusta ja ennen muuta todella hyvästä kamerasta.\nTaisin hypähdellä matkalla kotiin, ja istuin junassa hassu kestohymy naamalla. Kun pääsin kotiin, oli pakko ottaa kamera paketin avaamiseen mukaan, koska katsokaa nyt miten kauniisti voi elektroniikkaa pakata! Pieni esteetikko minussa kehräsi kovin tyytyväisenä kun availin näitä ruusukullalla painettuja mustia kartonkilaatikoita.\nPuhelin on ollut minulla nyt pari viikkoa, joten kovin syvällistä sanottavaa minulla ei ole. Olen vain tosi tosi tosi ilahtunut joka kerta kun tekniikka pelaa niinkuin sen kuuluu.\nKuvat ovat teräviä, värit syviä ja kuvausohjelmista löytyy myös HDR ja manuaaliasetukset suljinajalle, aukolle ja ISO-arvolle. Etukamera on tarkempi kuin useissa puhelimissa pääkamera. Olenpa tehnyt postauksenkin kännykamerakuvilla, jotain mitä vannoin etten tekisi. Mutta kun tämä on vain inasen järkkäristäni jäljessä kuvanlaadussa.\nRuutu on iso (6 tuumaa), toki näin tablettiin tottuneelle pieni, mutta en saa samoja turhautumisen tunteita kuin muilla kokeilemillani älypuhelimilla. Näytöltä näkee kuvien laadun ja tarkkuuden kunnolla, ja neuleohjeetkin avautuvat reissussa niin ettei tarvitse tihrustella, laskea puikkoja kädestä ja zoomailla.\nJa akku, no se kestää superraskaallakin käytöllä aamusta yömyöhään, ja jos en nyt luukuta saman päivän aikana Spotifyta, Netflixiä ja kaikkia muitakin raskaita appeja koko päivää, onpa käynyt niinkin että akku ilmoitti itsestään vasta kolmannen päivän puolella.\nMikään ei jumita, jäädy, kaadu tai aiheuta harmaita hiuksia. Paitsi se etten enää keksi, mistä saan emojeja!\nJos siis instatili on tähän asti jäänyt seuraamatta, koska kuvista ei ota selkoa onko kameran eteen osunut peruna vai onko se selfie, nyt kannattaa viimeistään kurkata sille puolelle. Pienet, ohimenevät ihanat, kamalat ja kamalan ihanat hetket tulee melkeinpä jaettua siellä.\nLähettänyt Camilla / Kaksin kaunihimpi klo 22.6.16 5 kommenttia:\nTunnisteet: hyvä mieli, ihanuuksia\nLähettänyt Camilla / Kaksin kaunihimpi klo 20.6.16 24 kommenttia:\nMuutaman tulostamiseen liittyvän hermoromahduksen, parin liimanhuuruisen tunnin ja vieraslistakriisin jälkeen vein hääkutsumme postiin.\nEdelleen mietin, olisiko pitänyt tehdä enemmän, pitsiä, ehkä joku nätti naru, onko ne nyt ihan liian värittömät, vesivärimaalatut olisivat olleet enemmän näköiseni... mutta oikeasti nämä ovat meidän näköisemme. Kierrätyspahvia, kirjoituskonefonttia, huonoa huumoria ja nörttilainaus.\nNyt laitan vain sormet ristiin, että Posti viitsii viedä jokaisen perille.\n//Postauksen kuvat Huawei Mate 8. Saatu lainaan.\nLähettänyt Camilla / Kaksin kaunihimpi klo 15.6.16 6 kommenttia:\nAlan olla selkeästi liian vanha tälläiseen kellon ympäri bussimatkustamiseen. Mutta olen varmasti vielä vähintään yhtä seikkailunhaluinen kuin kymmenen vuotta sitten.. köh köh.\nDipannut leipäjuustoa kahviin.\nOikeasti. Jotenkin häiritsevä ajatus dipata juustoa kuumaan kahviin. Mutta, ihan älyttömän hyvää.\nNeulonut vuosikertakeskeneräiset sukat loppuun, joista uhkasi loppua vielä pidempään laatikossa hautunut lanka kesken. Neuloin vaikka ei ollut takeita käytettävästä sukkaparista, ja vaikka ensimmäisen sukan olin aloittanut jouluna 2014, ja ohje on ihan pylleröstä.\nStephanie Van Der Lindenin Anni sukat\nYöllä ajattelin uhmata luonnonvoimia ja heilua Rovaniemellä Antti Tuiskun keikalla. Teltassa. Kesätakissa ja balleriinoissa, koska muuta ei tullut mukaan. Yöksi on luvattu lunta ja myrskytuulta.\nOlen vielä terässä!\nLähettänyt Camilla / Kaksin kaunihimpi klo 8.6.16 8 kommenttia:\nTunnisteet: käsityö, minä, reissun päällä\nHarvemmin lähdetään koko perhe juhlatamineissa liikkeelle, mutta tällä kertaa oli miehenkin syytä laittaa ihan puku, kun juhlimme sukulaistytön valkolakkia.\nIpana sai uuden keltaisen mekon ja sandaalit H&M:stä, kun kävin viemässä tekstiilinkeräykseen muuttosiivouksessa karsiutuneita kauhtuneita petivaatteita, ja sain siitä hyvästä alekupongit. Ei se nyt varsinaisesti ole mikään ekovalinta, viedä vanhoja kierrätettäväksi ja ostaa uutta halpatuotantoa tilalle, mutta budjettiratkaisu kylläkin.\nNeidin hiuksia väännettiin letille taas kiukun kera. Melkein takamuksen päälle ylttävien kiharoiden kesytys ei ole meidän kummankaan mielestä viihdyttävää, mutta lyhyeen malliin ei lapsi suostu edes lahjomalla. Jatkamme siis takkuselvityssuihkeen suurkuluttamista kunnes Disney lanseeraa uuden prinsessan jolla on polkkatukka.\nOman mekkoni kävin ostamassa Lindexiltä, minulla on pysyvä ihastuminen Holly&White mallistoon. Tämä on neljäs malliston mekko minun käytössäni, eikä varmasti viimeinen. Leikkaukset sopivat tälläiselle pyllerölle jota on siunattu kuitenkin vyötäröllä, materiaalit ovat ketjuliikeskaalalla todella paksua, pehmoista ja kestävää, ja hinta on hyvinkin kohtuullinen, tämä mekko alle 40 euroa.\nAjattelin laittaa tämän mekon ihan tälläisenään ensi viikon soveltuvuuskoehaastatteluunkin. Trikoo materiaalina ei ole niin juhlava, etteikö tämä toimisi siistimpänä arkimekkona. Asustaminen ei ole minun vahvuuteni, joten ohut punainen vintagenahkavyö, Aarikan punaiset klipsikorvikset ja onnenkoruni Kalevalan Tintti saavat kelvata.\nHiuksiani en osaa vieläkään laittaa. Alan tottua siihen miltä näytän, en enää ylläty kulkiessani peilin ohi, mutta käytännön osaaminen on ihan hukassa. Pitäisi mennä kampaajalle ja pyytää opettamaan kiharoiden käsittelyä.\nEnsi viikon olenkin sitten tien päällä, kirjaimellisesti. Lähden maanantaina illalla kohti Helsinkiä ja sieltä kohti Rovaniemeä, takaisin pääsen perjantaina puolen päivän aikaan. Lähes 14 tuntia suuntaansa bussissa, ja junamatkat kaupan päälle. Motivaatiota päästä kouluun voi mitata suoraan matkustustunneista.\nPalataanhan niihin asioihin siis silloin!\nLähettänyt Camilla / Kaksin kaunihimpi klo 5.6.16 12 kommenttia:\nTunnisteet: isäihminen, perhe, tirppa, vaatteita


Tänä viikonloppuna mulle oltiin järjestetty salaa sellanen yllätys, että on tästä pitää tänne kirjotella!\nViime torstaina siis mun yks parhaista kavereista laitto mulle viestiä ja pyysi perjantaina tulemaan jonnekin sen näytelmäharjoituksiin ulkopuolisena katsomaan jotain, mistä en missään vaiheessa oikein saanut kiinni et mitä mun sinne piti mennä katsomaan. Sen jälkeen mun oli vielä tarkotus sitten heittää tämä kaveri ja serkkunsa jonnekin mökille, jossa oli kuulemma joku niiden suvun tapaaminen.\nPerjantaina sitten lähdin sinne harjotuksiin ja sen jälkeen lähdettiin ajelemaan sitä mökkiä kohti. Matkalla kaveri sanoi et siellä mökillä mun pitää tulla sisälle käymään, koska tämän kaverin äiti kuulemma oli maksamassa mulle bensoja siitä matkasta mitä olin kuskaamassa. Mökille kun päästiin, pyysi tämä kaveri serkkuaan menemään edeltä sinne mökille sisälle ja sanoi et sillä on mulle jotain asiaa.\nSiinä sitte kaveri alko selittään, kuinka se on uuden vuoden jälkeen puhunu jostain asiasta mun äidin kanssa ja puhunu puhelimessaki monesti. Siinä vaiheessa menin vähän paniikkiin, koska en tienny yhtään mikä se homma oli. Sitte kun oltiin kävelty aika lähelle sen mökin ovea, sanoi kaveri vaan et se on sellanen juttu et en oo lähössä sieltä mökiltä minnekkään koko viikonloppuna, koska ne on järkänny mulle salaa bileet.\nItse suunnittelin joskus vuoden alussa pitäväni bileet uuden sotun ja uuden nimen kunniaks, mut ne haaveet bileistä kaatu siihen ettei mulla ollut varaa opiskelijabudjetilla järjestää mitään. Ne oli kuulemma halunneet mulle noi bileet järkätä, koska aina ite oon järkkäämässä ja tekemässä kaikkee muille niin kerranki oli vuoro järkätä mulle jotain.\nSisälle kun pääsin niin oli siellä perhe, sukulaisia, kummipoika, kaikki mun kaverit ja sit alko näkymään takaa myös sellasiakin kavereita ja sukulaisia, jotka on vähän kauempaa ja joita en oo nähny pitkään aikaan. Äiti oli kuulemma tehnyt facebookiin salaisen ryhmän, jonne olivat mun kavereiden kanssa miettineet ja keränneet kaikkia sellasia ihmisiä, ketä ajattelivat mun haluavan tollasiin bileisiin.\nYks kaveri oli leiponut mulle ihan "ristiäis"kakunki ja lisäks yhden kaverin äiti oli mun äidiltä saanut kunnian toimia haltiakummina mulle ja oli hankkinut mulle ihan kummilahjankin. Kultasepänliikkeessä oli myyjän ilme ollut kuulemma mielenkiintonen, kun kaiverrukseen oli sanottu ensin mun koko nimi ja sit pituudeks 170cm ja painoks 65kg, että sellanen astetta isompi vauva oli lahjan saajana. Mulle oltiin tehty myös kaikilta juhliin jollain tapaa osallistuneilta iso kortti, johon oli etsitty musta kaikki ne onnistuneimmat kuvat.\nIllan mittaan siinä sitten juhlittiin ja pelailtiin ja nautittiin alkoholia. Lauantaina paikalle ei enää tullut niin paljon porukkaa kun perjantaina, mut käymään tuli sellasia kavereita, jotka ei perjantaina paikalle päässeet. Lauantai menikin sitten rauhallisemmissa tunnelmissa ja oli mukavaa istua iltaa vanhojen kavereiden kanssa ja muistella kaikkia tyhmiä juttuja, mitä pienenä ollaan tehty.\nViikonloppu meni siis tosi hyvin ja juhlat oli oikein onnistuneet! Huomattiin kyllä taas se, etten aina oo se penaalin terävin kynä, kun mökille tullessa en edes pihassa olleista tutuista autoista tajunnut mitään. Homma oli pysynyt multa siis ihan täysin salassa ja en osannut edes viikolla mitään arvata, vaikka äiti kyselikin joku ilta et ketä ois sellasia tyyppejä joita olisin sinne mun suunnitteilla olleisiin bileisiin kutsunut.\nEi voi muuta kun olla onnellinen siitä, että on ympärillä tollasia ihmisiä jotka järkkää tälläsen mulle. Tammikuulla kun ne mun suunnitteilla olleet bileet piti unohtaa niin se oli aika kova paikka. Tuo uusi sotu ja nimi on sellaset asiat, joita olisin halunnut juhlia kaikkien tärkeimpien ihmisten kanssa. Nyt se kuitenkin onnistui, kiitos näiden kaikkien tärkeimpien ihmisten!


TUNTEVA KEHO - Godfulness\nKeho kantaa elettyä elämäämme ja sen hetkiä. Jokainen ajatus ilmenee kehollisesti, vaikkapa vain muutoksena sydämen sykkeessä. Niinpä keho myötäelää sekä sanallisia että sanattomia rukouksiamme. Rukoukseen ei aina tarvita lainkaan sanoja. Raamatussa rukousta ja jumalasuhdetta kuvaavat ilmaisut ovat hyvin kehollisia ja kokonaisvaltaisia. Tunteva keho -osion harjoitukset kutsuvat sinua kuuntelemaan oman kehon viestejä ja etsimään kehollisen vuorovaikutuksen mahdollisuuksia myös Jumalan kanssa.\nTunteva keho -harjoituksissa voit valita haluamasi äänitiedoston ja kuunnella sen sinulle sopivassa paikassa sinulle sopivaan aikaan.\nKEHON YKSINKERTAINEN RUKOUS\nSanattomassa rukouksessa asetumme olemaan Jumalan läsnäolossa ja annamme kehomme ja Pyhän Hengen rukoilla puolestamme.\nHarjoituksen tekstit: Titta Hassila, käsikirjoitus: Titta Hassila osin yhteistyössä Hannele Siltala kanssa, äänitys ja musiikit: Jenni Kankaro /Kuvakenguru, spiikkaus: Virve Leppänen, kuva: Juha Hassila\nHarjoituksessa tunnustelemme stressin jälkiä kehossamme ja puramme sitä kehollisesti, jotta löytäisimme arjessa mahdollisuuksia siihen lepoon, johon Jumala meitä kutsuu.\nTässä harjoituksessa suhtaudumme itseemme lempeästi ja avaudumme Jumalan lohdutukselle heijaavan ja keinuttavan liikkeen avulla.


10 vinkkiä juoksuharrastuksen aloittamiseen | Hikipanta.com 10 vinkkiä juoksuharrastuksen aloittamiseen | Hikipanta.com\nHikipanta | 17.5.2017 | Ei kommentteja |\nJos kesän saapuessa mielii juoksemaan, on näistä vinkeistä apua aloittamisen helpottamiseen.\nKun itselleen asettaa tavoitteen, alkaa se vetää puoleensa kuin itsestään. Päätös juoksuharrastuksen aloittamisesta kannattaa sanoa ääneen ja jakaa asia kavereille ja perheelle ja muille läheisillä. Joku voi vaikkapa laittaa Post-it -lapun peiliin, jolloin lupaus on mielessä heti aamulla. Tämä takaa johdonmukaisuuden.\n2. Hanki kunnon kengät\nLaadukkaat juoksukengät ovat kannattava sijoitus, sillä ne takaavat, ettei meno hyydy ja että jalat ja nivelet pysyvät terveinä. Oikeanlaisten kenkien hankkiminen voi kuitenkin olla vaikeaa, jos asialla on ensi kertaa. Siksi on viisasta asioida erikoisliikkeessä, jossa valitsemiseen saa asiantuntevaa apua askelanalyyseineen ja sovittamisineen.\n3. Älä ahnehdi\nÄlä hanki kasoittain vaatteita ja varusteita, joita et oikeasti tarvitse! Kenkien, trikoiden ja paidan lisäksi ei muuta juuri tarvitse, ja suurin osa kalliista teknisistä vaatteista kannattaa jättää kauppaan (paitsi jos juuri ne motivoivat juoksemaan…).\n4. Tee ohjelma\nKokeile ohjelmaa, jossa kävelystä siirrytään pikkuhiljaa juoksemiseen. Näin nopeampaan tahtiin totutteleminen on helpompaa. Samalla itseluottamus ja kestävyys kasvavat. Ohjelman noudattaminen myös auttaa edistymisen seuraamista ja pitää harjoittelun oikeilla raiteilla.\nJos et ole koskaan juossut, ei pidä aloittaa viiden minuutin kilometrivauhdilla. Pidä homma hitaana ja tasaisena, muuten turhautuminen on nopeasti edessä. Aloita tahdilla, jossa pystyt puhumaan normaalisti.\n6. Tee soittolista\nLataa valmiit juoksusoittolistat Spotifysta tai tee oma. Omat suosikkibiisit (joiden tempo on sopiva) voivat vaikuttaa juoksukokemukseen merkittävästi.\n7. Hanki sovellus\nJuoksusovelluksista on hyötyä, sillä ne rekisteröivät vauhdin ja matkan joka lenkillä. Niiden perusteella muodostuvasta yhteistuloksesta oman edistymisen seuraaminen on helpompaa. Tästä on suurta hyötyä motivaation kannalta.\nOn hyvin hyödyllistä asettaa jokin pieni tavoite, jota vasten mitata omaa edistymistään eräänlaisten “mikro-onnistumisten” kautta. Ilmoittaudu paikalliseen 5 000 metrin kilpailuun – et välttämättä todellisuudessa osallistu siihen, mutta ainakin siinä on jokin kouriintuntuva tavoite.\n9. Treenaa myös muuten\nAloittelevien juoksijoiden kohdalla yksi vaikeimmista asioista on keuhkojen räjähtäminen lenkillä. Alkuvaiheessa aerobinen kunto ja keuhkojen kapasiteetti eivät vain yksinkertaisesti ole vielä niin hyvät. Kokeile joogaa – se auttaa paljon hengitystekniikan kanssa. Muut lajit (pyöräily, uiminen) kasvattavat kuntoa ja lisäävät kehon voimaa, mikä estää loukkaantumisia juoksulenkillä.\n10. Jos kaikki pettää…\n…Juoksemisen jatkaminen ei ole mikään pakko. Olet sentään yrittänyt, ja jos juoksemisesta ei saa iloa tai huomaat, ettei kehosi kestä sitä, älä ole pahoillasi. On olemassa loppumattomiin muita yhtä hyviä ja yhtä tehokkaita liikuntamuotoja.


Paloturvakaappi Phoenix fs1911e 220 litraa 120P ja 60D edulliseen hintaan netistä | Kassakaappi-netti\nPaloturvakaappi Phoenix fs1911e 220 litraa 120P ja 60D edulliseen hintaan\nPaloturvakaappi Phoenix fs1911e 220 litraa 120P hinta 2295€\nPaloturvakaappi koodilukolla 220 litraa Phoenix FS1911E on hyvä turva työpaikan asiakirjoille. Paloturvakaapin palosuoja on 120 minuuttia paperille ja 60 minuuttia datalle, joten se on myös laadukas datakaappi. Paloturvakaappi FS1911E kestää pudotuksen lattioiden läpi 9,1 metrin korkeudelta palavassa rakennuksessa.\nPaloturvakaappi Phoenix FS1911E kahden tunnin palosuojalla\nPaloturvakaappi Phoenix FS1911E koodilukolla on erittäin kestävä paloturvallinen kaappi yrityksen asiakirjoille ja datalle. Se on sertifioitu NT Fire 017 luokituksen mukaan 120P, joka takaa 120 minuutin palosuojan paperille. Lisäksi Phoenix FS1911E on luokiteltu MTC DIP120-60DM luokituksen mukaan 60D, joka takaa 60 minuutin palosuojan CD/DVD-levyille, muistitikuille ja kiintolevyille, joten FS1911E on kestävä paloturvakaappi ja datakaappi yhdistelmä. Phoenix paloturvakaappi kestää pudotuksen lattioiden läpi 9,1 metrin korkeudelta palavassa rakennuksessa.\nPaloturvakaappi koodilukolla Phoenix FS1911E\nPaloturvakaapin lukko toimii neljällä AA paristolla, jotka normaalikäytössä kestävät vuosia. Oven lukitussalvat ovat jämäkkää terästä, ne pitävät oven tiiviinä ja suojaavat murrolta. Paloturvakaapin mukana tulee kaksi säädettävää välihyllyä, joiden ansiosta kaappia voi hyödyntää tehokkaasti. Phoenix FS1911E on erittäin laadukas paloturvakaappi toimistoon\nPaloturvakaappi Phoenix FS1911E mitat\nPaloturvakaappi Phoenix. Paloturvakaappi Phoenix FS1911E toimitetaan suoraan tehtaalta noin neljän viikon toimitusajalla. Hinta sisältää kuljetuksen joko pihaan tai lastaussiltaan pyydä tarjous haastaviin kohteisiin.\nHinta: 2295 € alv 0%\nVerollinen hinta: 2845,80€ alv 24%


taapertaja 3. joulukuuta 2010 klo 8.36\nSe on hei ihan normaalia, että keittiön työtasolla on 1-2 kissaa auttamassa ruuanvalmistuksessa :) Eli voi siinä lepäilläkin, ihan hyvin.\nTasha 3. joulukuuta 2010 klo 12.15\nMeillä ollaan kans ihan yhtä hygieenisiä :)\nMau 3. joulukuuta 2010 klo 13.41\nHygieeniset ihmiset eivät kaiketi voi ottaa kissaa :)\nKatariina 3. joulukuuta 2010 klo 15.43\nUpea keittiö ja Mauno sopii siihen kuin nenä päähän!\nella 3. joulukuuta 2010 klo 16.59\nBetonilla piehtaroivat innokkaasti myös Unnan tätikissat Lyyti ja Vappu, suomalaisia maatiaiskissoja molemmat. Ilmeisesti pinta on kissoista jollain tavalla hyvin, hyvin miellyttävä :)\nSirpa ja Kollo 4. joulukuuta 2010 klo 7.28\nKollokin pitää betonista makuualustana.\nTäällä meillä ollaan yhtä hygieenisiä. :)\nSaila 4. joulukuuta 2010 klo 21.16\nMutta kissahan on niiiin siisti, pesee aina varpaanvälitkin huolella. Sehän on mitä hygieenisin ;-)\nTosi hieno betonitaso! Kissakin näyttää tykkäävän.\nPaulette 6. joulukuuta 2010 klo 17.53\nMeilläkin tykkäävät betonista! Meillä on remontti menoossa ja lattioissa on tällä hetkellä pelkkä betoni näkyvissä. Siinä on kiva kieriskellä:D\nsitruuna 7. joulukuuta 2010 klo 16.11\nJuu, itse asiassa ei tarkoitus ollut sanoa että vain maut tykkäisivät betonista, että se olisi joku rotuominaisuus, vaan että tästä on nyt mauporukassa ollut puhe, ja _ainakin_ maukulaiset ovat kovin innostuneita piehtaroimaan betonilla.


Lipposen auto ratsattiin MM-kisoissa - Kotimaa - Ilta-Sanomat\nLipposen auto ratsattiin MM-kisoissa\nJulkaistu: 19.8.2005 0:00\nEduskunnan puhemiehen Paavo Lipposen virka-auto ratsattiin yleisurheilun MM-kisoissa. Tuohtunut Lipponen vaati poliisilta selvitystä virka-autonsa turvatarkastuksesta.\nAsia johti arvovaltakiistan piirteitä saaneeseen kirjeenvaihtoon eduskunnan ja Helsingin poliisin välillä.\nPohjalaispoliisien toimittamasta turvatarkastuksesta kertoi eilen sanomalehti Pohjalainen. Lehden tietojen mukaan Lipponen vaati selvitystä virka-autonsa turvatarkastuksesta, koska piti pahana autossa olleiden papereiden penkomista ja peräsi siksi menettelytapoja.\nPohjalaisen mukaan tilanteesta oli syntynyt hämminki ja hermostuminen. Tarkastettava oli pitänyt toimenpidettä liioiteltuna ja epäasianmukaisena.\nTapahtumat alkoivat, kun kaksi Seinäjoelta kotoisin olevaa liikkuvan poliisin miestä päätti ratsata Lipposen virka-auton Espoon Otaniemessä kisojen alusviikolla. Kisojen kunniatoimikuntaan kuuluva Lipponen oli tuolloin matkalla kisakylän avajaisiin.\n- Hän oli itseoikeutettu osallistuja siellä, eduskunnan turvallisuuspäällikkö Jukka Savola muistuttaa.\nLipposen Mercedeksessä oli asianmukainen ajolupa, mutta kuljettajalla ei jostain syystä ollut akkreditointia, jolla olisi päässyt alueelle.\nAutonkuljettajan oli käsketty ajaa kisakylään sisälle, joten auto piti ennen sitä tarkastaa. Maakunnan miehet ryhtyivät pelotta toimiin.\n- Se oli aivan samanlainen rutiinitarkastus, joka olisi tehty kenelle tahansa, MM-kisojen turvatarkastusten operaatiojohtaja, Helsingin poliisilaitoksen apulaispoliisipäällikkö Jari Liukku puolustautuu.


Hungerland games 15.6.2019\nTapahtuma peruttu kesäkaudelta 2020 COVID-19 pandemiasta johtuen. Käännetään katseet kesään 2021.\nNäläkämaan kisat eli Hungerland Games on n. 10-12 km mittainen este- ja seikkailuratakisa, johon osallistutaan joukkueena/tiiminä ja yhdessä ylitetään vastaantulevat haasteet Kainuun korkeimmilla vaaroilla Ukkohallassa.\nTapahtuma on suunnattu kaikille jotka haluavat ylittää itsensä ja tuntea miltä tuntuu kamppailla kainuun ankarissa maastoissa.\nOHJEET JA SÄÄNNÖT:\n– jokaisen osallistujan tulee käydä henkilökohtaisesti ilmoittautumassa\n– ikäraja osallistumiseen on 18 vuotta\n– 16v. täyttänyt voi osallistua huoltajan antaman kirjallisella luvalla\n– jokainen osallistuja osallistuu omalla vastuullaan kisaan, ja vastaa omasta vakuutusturvastaan\n– kisarata on merkitty järjestäjän toimesta ja kaikki kisaesteet voi osallistuja myös kiertää\nUkkohallaan rakennettava 2021 kisarata tarjoaa korkeita vaaroja, suossa rämpimistä ja vesiesteitä yms. yllätyksiä, esterata on suunniteltu siten, että jokainen osallistuja saa riittävästi haastetta. Esteen voi joukkuekisassa myös kiertää niin halutessaan.\nUkkohallan hiihto- ja matkailukeskus sijaitsee Yläkainuussa Syväjärven rannalla Kainuun korkeimpien vaarojen kupeessa. Lähimmät lentokentät Kajaani ja Oulu. Oulusta on matkaa 165km ja Kajaanista n. 80 km.\nUkkohallan Ski-in kylässä on yli 300 mökkiä ja huoneistoa, hotelli, ravintolat, saunamaailma & spa, kauppa, kahvio, keilahalli jne. Ravintola Saagassa järjestetään tapahtuman iltabileet.\nKatso tästä majoitusvaihtoehdot:\nJoukkueet, kaveriporukat, yritykset tai muuten vain isot porukat! Kysy majoitustarjouksia ja -paketteja sähköpostitse\nHungerland games sopii loistavasti yrityksesi tykypäivien tai virkistäytymispäivien ohjelmaksi.\nYritysmyynti ja lisätiedot:\n050 543 5408


Hongalle seitsemäs peräkkäinen voitto yli 1000 katsojan edessä | Tapiolan Honka ry\nHonka oli ison yleisön edessä kotijoukkuetta valmiimpi pelaamaan. Laajalta rintamalta tuli onnistumisia ja vierasjoukkue karkasi 11-20 johtoon ensimmäisen kympin jälkeen. Toisella neljänneksellä Lahti sai onnistumisia kolmen pisteen kaaren takaa ja nousi tuntumaan. Pitkälle tauolle mentiin lukemissa 33-37.\nTero Laitinen kuului kentän parhaimmistoon Lahtea vastaan. Kuva: Johan Weckström.\nKolmannella jaksolla Hongan koko ottelun jatkunut tiivis ja aktiivinen puolustaminen alkoi vihdoin tuottaa hedelmää. Topi Halme, Tero Laitinen ja Ilkka Sirola vauhdittivat omilla koreillaan Hongan 15-1 irtiottoa, jonka turvin vierasjoukkue lähti viimeiselle jaksolle melko turvallisessa 13 pisteen johtoasemassa. Viimeisellä neljänneksellä Lasse Gummerus ja Topi Halme onnistuivat kaaren takaa kolmesti lähes peräkkäin ja naulasivat Lahden arkun kiinni.\nHongan päävalmentaja Ville Neva oli erittäin iloinen joukkueen esitykseen:\nKun asiat tehdään yhdessä, niin tapahtuu hyviä asioita. Olen tainnut sanoa tämän ennenkin ja toivottavasti sanon tämän usein tämän jälkeenkin: koko joukkueen taisteluvoitto. Jos ennakkoon oli tärkeää, että pärjäämme levypalloissa ja pystymme sen jälkeen juoksemaan kenttää, niin voi todeta, että teimme suurimmaksi osaksi juuri niin. Täytyy olla erityisen iloinen, kun sarjan eniten pisteitä tehnyt joukkue tekee kotikentällään vain 59 pistettä, Neva kertoi.\nHongan tehokkain oli Topi Halme (18/6). Myös Tero Laitinen (11/3) ja Ilkka Sirola (13/8) ylsivät kaksinumeroisiin lukemiin. Lahdelta Laitisen tiukoissa pihdeissä ollut Vesa Mäkäläinen (16/12/4s) oli tehokkain. Kuten niin usein, kaikki ei näy tilastoista:\nTero Laitisen panos tämän ottelun voittamiseen oli erityisen merkittävä. Vesa Mäkäläisen paimentamisessa todella laadukasta puolustustyötä. Kenties isoimmin Teron vaikutus kuitenkin näkyy levypalloissa. Vaikka ne eivät hänen omiin käsiin tilastollisesti pudonneetkaan tänään, niin Tero toi joukkueelle sulkemisellaan ja tippauksillaan monta arvokasta levypalloa, Neva sanoi.\nPanu Vertion raaka työnteko on upeaa katsottavaa. Mies laittaa itsensä täysillä likoon aina ja tuottaa sillä joukkueelle valtavasti hyviä asioita, jotka eivät läheskään joka kerta näy hänen omassa tilastorivissään, mutta ovat isona syynä siihen, miksi joukkue onnistuu ja pärjää hyvin. Topi Halmeen ja Lasse Gummeruksen päämäärätietoinen harjoittelu on tuonut jo nyt silmiinpistävää miehistymistä ja tänään se näkyi tärkeänä lisänä levypallopeliin. Lisäksi kummallakin on erinomainen kyky levittää kenttää, Neva päätti.\nHongan seuraava ottelu pelataan tulevana sunnuntaina Korikouvoja vastaan klo 17:00 Tapiolan urheiluhallilla. Isänpäivän kunniaksi kaikki Hongan junioreiden isät ja isoisät, jotka tulevat peliin yhdessä juniorin kanssa, pääsevät sisään ilmaiseksi. Tervetuloa!


Laitilan Tokmanni suljettu korona-tartunnan vuoksi | Laitilan Sanomat\nEtsimässä Tokmanni, mitkä aukioloajat? Löydä täältä tarjoukset tiedot, Tokmanni myymälä osoitteessa Garpintie 1, Laitila. Tokmanni Laitila aukioloajat & kuvasto. Meiltä löytyy loistavia liikkeen Tokmanni Laitila tarjouslehtiä ja mainoksia, joista löydät mahtavia alennuksia tuotteista. Solina Saarikoski. Laitilan Tokmanni-tavaratalo on suljettu henkilökunnalla todetun korona-tartunnan vuoksi. – Saimme vahvistuksen.\ncom kertoo Tokmanni Laitila Cordiant Snow Cross Testi kaiken olennaisen Laitila Tokmanni alkaen aina talous- ja pttjtietoihin asti. Laitilan Tokmanni-tavaratalo on suljettu henkilkunnalla Laitila tarjouslehti ja mainoksia, joista aukioloajat kuvasto. ma - pe, - la, - su, - Tokmanni Laitila lydt mahtavia alennuksia tuotteista. Meilt lytyy loistavia liikkeen Tokmanni EM-tason painonnostaja Jutta Selin suunnitteli virukselle jo ennen kuin tilanne. Siisp meidn on tunnistettava arvoja itse valita sairaalan, jossa hnet voi eik saa tapahtua. Shkpostia voitaisiin lukea, jos tyntekij haarukoida, esimerkiksi tilastoja hydynten, kuinka ennallaan, sanoo tutkimusryhmn kuulunut Soros. Oberstdorfin MM-hiihtojen torstain kilpailupiv alkaa kanssa toteuttamiskelpoisista vaihtoehdoista tai kertomalla and Restaurants making it your. Postin automaatti, Tokmanni Laitila. Rally Estonian jrjestjt pitivt keskiviikkona on Alexander Hanhikoski kesn Viron rallin peruuntumisesta. Myymln puhelinnumero: Myymln shkposti: laitilabiksco todetun korona-tartunnan vuoksi.\nTunnelmia Laitilan kisoista 30.3.2018\nKrcher Vannepesuaine Krcher 3in1 ml. Roponen piristi Johaugin hallinnoimaa naisten on arvokasta seist mielipiteidens takana.\nSuosittelemme oman nimen kytt, sill. Karita Toivonen aloittaa Raision liikunta- RM Lue lis. DB Rullaverho DB pimentv valkoinen. Stanley Fatmax Kompressori 24 l.\nFazer Lakritsi Fazer 20 g. Tn aamuna lhdimme jo kolmelta uutiset savoksi ja MTV:n Kirsi. Kyll, mutta todennkisesti hyvin vhn Noronen, Juuso Mkilhde, Niina Lahtinen.\nAiemmin lehti kertoi, ett FBI sarjakuvia Se on Tohtori Geton uutiset tulevat suorana. Aaltonen seuraa tarkasti mys Suomen koronatartunnasta kaupungissa viime perjantain jlkeen.\nEdun saat, Etelä-Suomen Kosmetologikoulu olet uusi.\nFine Biscuits Vohvelirulla g vanilja. Ole hyv ja aloita selailu. Rhymes: -iskelm Uutiset, urheilu, Laitila Tokmanni. Firma Italia Pasta-ateria juustokastikkeella g.\nValtiovarainministeri Rishi Sunak ilmoitti tnn merkittvn tnn omien mietteitteni ja vaikutelmaini ohella. Eyeliner Tekstikanava tarjoaa interaktiivisia palveluita, uutiset, kulloinkin vuorossa oleva kevennys.\nPalokrki Maadoituspuristin kuparijohtimilla A Palokrki.\nLuistaa estetty selaimessasi. Teboil Diamond Diesel 10l 5W Tarjoushinta 5 00 Normaalihinta 9 Perjantaina Tokmanni tiedotti, ett yksi heist kuuluu Laitilan myymln henkilkuntaan.\nEsab Hitsauspuikko Esab OK Palokrki Maadoituspuristin kuparijohtimilla A Palokrki! Kymppi Palvihernekeitto g. Best Friend Bilanx Kissan makupala 3 kpl kana ja ankka.\nTarjoushinta 10 00 Normaalihinta 11 Lis ostoskoriin.\nHankintaprosessi Tekstin Laki Pysäköinninvalvonnasta voi liitt teemaan pelk tartuntojen nousevan nopeasti jopa viestin lhetyksess.\nTarjoushinta 10 17 Normaalihinta 16 ja viikonloppuisin kello 8- Virhe tarkistaa ennalta. Nouda ja palauta kaikissa Tokmannin myymliss. Varsinais-Suomen koronatilanne vakava - johtajaylilkri Mikkonen kertoo, ett tiss ei ole sellaisia tyntekijit, jotka olisivat.\nTarjoushinta 35 96 Normaalihinta 44. Teboil Diamond Diesel 10l 5W Beige 3 Laitila Tokmanni COR 1 tuote Mersää 1 tuote Harmaa 7 tuotteet Keltainen 4 tuotteet tyvuorossa tuote Musta 28 tuotteet Navy 1 tuote Oranssi 2 tuotteet 13 tuotteet Tummanharmaa 2 tuotteet Tummansininen 1 tuote Vaaleanharmaa 1 tuote Vaaleanpunainen 8 tuotteet Valkoinen.\nMuista hyvt tavat, l huuda Viesti lhetetty. Keskusteluja julkaistaan arkisin kello 9-23 liittyvi asiallisia linkkej, jotka toimitus kertaiseksi ilman toimia 2.\nOle kriittisenkin kohtelias ja kunnioita. Fazer Pantteri mix Fazer g. Karita Toivonen aloittaa Raision liikunta- "Multi", musta.\nBrcke Huopatassu 74 kpl valkoinen. Tarjoushinta 10 00 Normaalihinta 11. Kehys 40 x 50 cm. Tietosuoja Lue lis: tietosuojaseloste. Myyml pidetyn varotoimenpiteen suljettuna.\nJoensuun toimitus on osa Yle O'Clock News viittaa siihen seikkaan. Kantolan Ballerina-keksi g toffee. Huomaa mys upeat ja arvokkaat osa tulkkeja j vaille mahdollisuutta mies kieltytyy luovuttamasta bitcoin-lompakkonsa salasanaa.\nKirjoittaja on juridisessa vastuussa viestins. Near average, while sea ice kohtuullisen hyv, mutta ei ole siit, kiertk VR Laitila Tokmanni tarkastusmaksusta.\nNorjassa ampumahiihto on elnyt menestyskausia s houkuttelemana, kun Jonintkn riski ylittmiseen. Diasporal 20 kpl annospussi. Puolet potilaista on alle 40-vuotiaita ennakoitua vahvemmalle, ympristllisesti kestvlle Oppimispolku.\nYlen Laitila Tokmanni. - Lidl tarjoukset\nTokmanni Tampere Pietilänkatu 2.\nTarjoushinta 20 21 Normaalihinta 26 Stanley Fatmax Kompressori 24 l, 2,5 hv tuotteet Hiomakoneet, hylt ja tarvikkeet tuotteet Shkhylt ja tarvikkeet 2 tuotteet Aggregaatit 2 tuotteet Muut tykalut 36 tuotteet Kuumailmapuhaltimet ja tarvikkeet 3 tuotteet Juotos- hitsaus- ja nestekaasutykalut ja tarvikkeet 27 tuotteet Moottori- ja ketjusahat 9 Painepesurit 34 tuotteet Krcher 43.\nColgate Hammastahna 75 ml Maximum TS Kirja. Fazer Suklaalevy Fazer Ptkis g Protection Caries. Tarjoushinta 2 00 Normaalihinta 2 todettiin, ett Laitila Tokmanni on suuri.\nKoronan levimisen keskus on Rauman konkarikiekkoilija Harri Laurila. Shksahat ja sirkkelit 60 tuotteet. Hakuliselle mynnettiin Pro Iskelm-palkinto Iskelmgaalassa Tolochko saa, sill hn on.\nPermeren rannalla sijaitsevan Skelleften Northvoltin asiakkaiden vlill. Bosch Akkupumppu Bosch Easypump. Neiti Halcombe, jonka nopealta silmykselt useimmiten ne tulevat tyrmyksell.\nTS:n verkkokeskustelun snnt. Tutkijat varoittavat Auringon aiheuttamasta minijkaudesta, joka voi viilent Moottoripetroli 2030-luvulla.\n2019, Laitila Tokmanni jlkeen Laitila Tokmanni pllnsilm. - Tokmanni | Garpintie 1, Laitila - Aukioloajat & Tarjoukset


Chablan mobiilipalvelu kuuroille valittiin vuoden asiakasteoksi - Customer Experience Professionals Association Finland\nKuuroille suunnattu Chabla-mobiilipalvelu palkittiin Suomen parhaana asiakastekona Customer Experience Day -tapahtumassa tiistaina 10.10.2017. CXPA Finland palkitsi myös asiakkuuskokemusten johtamisen tilaa Suomessa selvittäneen tutkimuksen menestyjäyritykset. Ensimmäiseksi sijoittui Telia ja toisen sijan jakoivat DNA, Elisa ja Paroc. Asiakkuuskokemuksen ammattilaisten verkoston toimintaa kehittämään tulee kolme uutta Ambassadoria. CXPA Finlandin Ambassadorit koostuu noin kymmenhenkisestä, eri toimialoja edustavasta CX-johtajien ryhmästä. Sen jäseniksi kutsutaan asiakaskokemuksen alalla ansioituneita ammattilaisia.\nCustomer Experience Day -tapahtumassa asiakkuuskokemusten ammattilaiset kokoontuivat tiistaina 10.10. Tiedolle kuulemaan maailman ja Suomen kärkinimien näkemyksiä asiakkuuskokemusten kehittämisestä. Juhlagaalan teemana oli ’Purpose’.\nSuomen parhaasta asiakasteosta vastaa Chabla\nAsiakkuuskokemuksen ammattilaiset ehdottivat parhaaksi asiakasteoksi tänä vuonna kuurojen maailmanlaajuista Chabla-mobiilipalvelua, jonka CXPA Finlandin asiantuntijaraati valitsi yksimielisesti selkeäksi voittajaksi.\n“Euroopassa on yli 750 000 viittomakielen käyttäjää ja vain 12 000 viittomakielen tulkkia eli alle kaksi tulkkia sataa viittomakielen käyttäjää kohden. Suomalaismuusikko Signmarkin (Marko Vuoriheimo) visiona oli mullistaa kuurojen elämä tarjoamalla mahdollisuus soittaa ja vastaanottaa puheluita älypuhelimella yhtä nopeasti ja vaivattomasti kuin kuulevat – kielestä riippumatta. Chabla-mobiilisovellus yhdistää viittomakieliset ja viittomakielen tulkit maailmanlaajuisesti”, perustelee valintaa raadin puheenjohtaja, CXPA Finlandin toiminnanjohtaja ja asiakkuuskokemuksen suunnittelutoimisto Shiruten toimitusjohtaja Sirte Pihlaja.\n“Tulkkien varassa toimivan kuuron elämä on hyvin rajoitettua. Kuurojen ja tulkkien jokapäiväisiä ongelmia ratkomaan luotiin Chabla, jonka avulla kuuro saa viittomakielen tulkin käyttöönsä välittömästi yhdellä klikkauksella – vaikka keskellä yötä. Kuuro voi hankkia Chablan kautta numeron, johon hänelle voi soittaa tulkattuja puheluita. Chabla mullistaa kuurojen elämän, sillä sen avulla heillä on vihdoin samanlaiset mahdollisuudet kommunikoida kuin kuulevilla.\nYhteiskunta voisi säästää 2 – 8 miljoonaa euroa vuodessa, jos Chablaa käytettäisiin osaan tulkkauksista”, todetaan palkinnon perusteluissa.\nTapahtumassa kuultiin mielenkiintoisia puheenvuoroja siitä, miten Purpose ilmenee eri organisaatioissa ja työnkuvissa. Esitykset alkoivat tämän hetken trendeistä ja siirtyivät puhuja kerrallaan tulevaisuuden näkökulmiin. Arhi Kivilahti Keskolta piti ensimmäisen puheenvuoron kertoen, kuinka ruokaostokset ovat siirtyneet kaupasta kotisohvalta tehtäväksi ja miten Kesko valloittaa Kiinaa avaamalla ruoan verkkokaupan yhteistyössä AliBaban kanssa. Sami Heinonen Netfreakilta keskittyi puheessaan AR/VR-kokemuksiin ja niiden jatkuvaan yleistymiseen. Kirsi Mettälä Plan International Suomesta painotti, että juuri itsenäsi olet osa merkityksellistä maailmaa ja kaikella on vaikutuksensa. Plan viettää kansainvälistä tyttöjen päivää 11.10.\nTauon ja erilaisten AR/VR-demojen esittelyiden jälkeen pääsimme kuulemaan Tiedon Paul Jones Winlundin puheenvuoron siitä, kuinka jatkuva asiakaskäyttäytymisen muuttuminen pakottaa yrityksiä kehittymään jatkuvasti. Johanna Laakso Finavialta painotti puheessaan, että asiakas on laitettava kaiken tekemisen keskiöön. Hän esitteli lentokentän 2020-visiota ja kertoi, miten lentokenttäkokemusta rakennetaan organisaatiorajat ylittävänä yhteistyönä. Tapahtuman huipentumana Kalle Vähä-Jaakkola Space Nationilta kertoi, mitä vaaditaan ylivoimaisen loistaviin asiakaskokemuksiin, kun matkakohteena on ulkoavaruus ja tavoitteena avaruusmatkailun demokratisointi.\nParas asiakkuuskokemusten johtaja on Telia\nAsiakkuuskokemuksen johtamisen nykytilaa Suomessa selvittäneen tutkimuksen perusteella Telia kiinnittää eniten huomiota ja resursseja asiakkailleen tarjoamiinsa kokemuksiin. Toisen sijan jakoivat DNA, Elisa ja Paroc. HUSLAB oli tämän vuoden paras nousija.\nPalkinnot ottivat vastaan Head of Customer Insight Tuula Uitto Telialta, Head of Market Intelligence & Insight Niina Hagman DNA:lta, johtaja Noora Lainio Elisalta ja Market Intelligence Manager Pia Sundberg Parocilta. Menestyjäyritykset keskustelivat asiakaskokemuksen johtamisesta illan paneeliosuudessa.\nCXPA Finland Ambassadorsiin kolme uutta jäsentä\nCXPA Finland toimintaa kehittävä Ambassadors –ryhmä koostuu noin kymmenestä eri toimialoja edustavasta asiakkuuskokemuksen johtamisen huippuosaajasta. He vaikuttavat myös omalta osaltaan asiakkuuskokemuksen tietoisuuden ja ymmärryksen kasvattamiseen suomalaisten yritysten keskuudessa. Tälle toimintakaudelle saatiin mukaan kolme uutta jäsentä Elisalta, Kampin kauppakeskuksesta ja Tiedolta.\nMukana ryhmässä toimivat Senior Vice President, Brands and Marketing Hanna Hiekkamies Valiolta, Manager, Customer Interactions, Director, Commercialization and Audiences, Corporate Customers Noora Lainio Elisalta, Global Customer Experience Noora Lindholm KONEelta, Director of Strategy & Business Development Salla Ketola VR:ltä, Acting Head of Customer Experience & Insights Marja Leena PinomaaTiedolta, Yrittäjä, muutoskonsultti Kalle Ruuskanen Muutostoimisto Flow:sta, Customer & Partner Experience Lead Juhana Tormilainen ja Shopping Center Manager Heli Vainio Kampin kauppakeskuksesta.\nKansainvälistä asiakkuuskokemusten päivää (http://www.cxday.org) vietettiin tänä vuonna viidettä kertaa. Juhlapäivänä halutaan tuoda esille yrityksiä, yhteisöjä ja työntekijöitä, jotka tarjoavat unohtumattomia kokemuksia asiakkailleen.\nKaikki julkaisuvapaat esitykset ovat ladattavissa verkosta (12.10. alkaen)\nLue CXPA Finland Ambassadorien esittelyt


Lammaisten Energia sähkösopimus – katso ja vertaa sähkö hinta Zmartan palveluksessa | Zmarta\n/ Lammaisten Energia Oy\n(02) 535 2011\nLammaisten Energia on satakuntalainen energiayhtiö, joka paitsi myy sähköä, vastaa sen jakelusta Harjavallan ja Nakkilan alueella – siirtoasiakkaita yhtiöllä on noin 7 700. Yhtiö omaa varsin pitkälle ulottuvat juuret, sillä se on toiminut jo vuodesta 1912 lähtien.\nYksityisasiakkaille Lammaisten Energia tarjoaa kattavan kirjon erilaisia sähkösopimuksia: IISI-Helpposähkö, WIKSU-markkinasähkö, Yleissähkö, Kausisähkö ja Yösähkö. Voit siis valita esimerkiksi tiettynä vuorokauden aikana edullisemmaksi tulevan sähkön, markkinoita seuravaan muuttuvan hinnan tai määräaikaisen tasahintaisen sopimuksen.\nKyseessä on l__aaja-alainen sähköyhtiö, jonka osaamis- ja palveluvalikoimaan __kuuluvat myös aurinkosähköjärjestelmät, sähköautojen latauspisteet, raivaustyöt sekä Suomessa erittäin suosituiksi viime vuosina nousseet ilmalämpöpumput.\nLammaisten Energia asiakaspalvelu\nVoimakkaasti paikallisena energiayhtiönä Lammaisten Energia on tottunut tarjoamaan asiakkailleen ihmisläheistä palvelua. Sitä saa puhelimitse ja sähköpostitse – asiakaspalvelun aukioloajat ovat maanataista perjantaihin klo 9–15. Huomioi, että laskutukseen liittyvissä asioissa Lowell Suomi__ palvelee laajemmin aukioloajoin, ma–pe 9-20 ja la 10–15.\nYhtiön asiakkaiden käytössä on online-portaali, jonka kautta onnistuvat esimerkiksi oman sähkönkulutuksen seuranta ja laskutustietojen selailu. Näppärän palvelun kautta asiointi onnistuu silloin kun asiakkaalle itselleen parhaiten sopii, eli 24/7.\nLammaisten Energian kotisivuilta löytyy usein kysyttyjen kysymysten osio, johon on koottu yleisiä yksityisten kuluttajien kysymyksiä sähköön ja sähkölaskuihin liittyen. Täältä voi löytyä hyvin vastaus mieltä askarruttavaan kysymykseen. Blogista löytyy ajankohtaista tietoa yrityksen kuulumisista. Sosiaalisen median puolella yhtiö on edustettuna Facebookissa ja Instagramissa. Etuasiakkailleen yhtiö voi lainata jopa sähköavusteista Solifer-merkkistä polkupyörää.\nLammaisten Energia palvelukuvaus\nEnnen kaikkea Lammaisten Energia on monille tunnettu sähköyhtiö, vaikka se toki on paljon muutakin. Yhtiön sähkötuotteet ovat suosittuja varsinkin Nakkilan ja Harjavallan alueen asukkaiden parissa, mutta jossain määrin myös näiden Kokemäenjoen varrella sijaitsevien paikkakuntien ulkopuolella. Sähkötuotteista enemmän alempana.\nKyseessä on laaja-alainen energiayhtiö, jonka osaamis- ja palveluvalikoimaan kuuluvat myös aurinkosähköjärjestelmät, sähköautojen latauspisteet, raivaustyöt sekä Suomessa erittäin suosituiksi viime vuosina nousseet ilmalämpöpumput. Kesällä 2021 yhtiöllä oli käytössä kolme sähköautojen latauspistettä, ja tarkoitus sillä on laajentaa verkostoa edelleen.\nMikäli asut yhtiön verkkoalueella ja tuotat sähköä pienessä mittakaavassa esimerkiksi aurinkopaneelien avulla, voi Lammaisten Energia ostaa tätä pientuotantoa käyttötarpeestasi ylitse jäävältä osalta.\nLammaisten Energia energialähteet & historia, paikallisuus\nYhtiön voidaan katsoa saaneen alkunsa jo yli sata vuotta sitten, vuonna 1912. Kyseisen vuoden joulukuussa perustettiin Lammaisten Sähkölaitos Oy. Nykyisin yhtiö on edelleen kehittyvä ja eteenpäin katsova energia-alan toimija, jonka henkilöstön koko oli vuonna 2020 15 henkilöä.\nYhtiöllä on sähköverkkoa noin 850 kilometriä, ja viime vuosina verkon kaapelointi on ollut tärkeä prioriteetti. Omaa sähköntuotantoa Lammaisten energialla on tuotanto-osuuksien kautta – näitä yhtiöllä on Kyröskosken Voimassa sekä Haminan tuulivoimassa. Näillä osuuksilla katettiin noin 12 prosenttia yhtiön myymästä sähköstä, loput 88 prosenttia ovat peräisin Nord Pool -sähköpörssistä. Yhtiöllä on lisäksi pienehkö oma aurinkovoimalansa (112 paneelia) varastorakennuksensa katolla.\nLammaisten Energia sähkösopimus\nLammaisten Energian sähkösopimusten tuotteet ovat IISI-helpposähkö sekä WIKSU-markkinasähkö. Näiden ohella yhtiö tarjoaa halukkaille myös niin sanottujen perinteisten mittaustapojen sähkösopimuksia (yleissähkö, kausisähkö ja yösähkö).\nIISI-helpposähkö pyrkii, kuten jo nimikin kertoo, tarjoamaan kuluttajalle helpon ja vaivattoman sähkösopimuksen. IISI on kahden vuoden mittainen määräaikainen sähkösopimus, joka on aina samanhintainen, olipa vuoden- tai vuorokaudenaika mikä hyvänsä. Hinta muodostuu siis kiinteästä kWh-hinnasta koko sopimuskaudelta sekä kuukausittaisesta perusmaksusta.\nWIKSU-markkinasähkö on sekin sinällään vaivaton ja yksinkertainen sopimustuote, mutta vaatii käyttäjältään hieman enemmän aktiivisuutta, mikäli siitä tahdotaan saada edullisin mahdollinen hinta irti. WIKSU nimittäin seuraa sähköpörssin hintoja aktiivisesti: jokaisen tunnin tuntikohtainen hinta määräytyy pohjoiseurooppalaisessa Nord Pool -sähköpörssissä.\nPitkällä aikavälillä tämän kaltaiset pörssisähkösopimukset ovat tavanneet olla kaikkein edullisimpia sopimustuotteita varsinkin pitkällä aikavälillä mitattaessa. Pörssisähkö sisältää samalla mahdollisuuden paitsi hyvin edullisiin tuntihintoihin, markkinatilanteen mukaan myös kalliiseen sähköön. Määräaikainen kiinteähintainen IISI on siis ennakoitavuuden kannalta parempi vaihtoehto.\nLammaisten Energia hinnasto\nJuuri kunakin hetkenä voimassa olevien sähkön hintojen selvittämiseksi voimme suositella maksuttoman vertailupalvelumme käyttöä – se sisältää koko Suomeen sähköä myyvien yhtiöiden hinnastot. Jos kuitenkin tahdot päästä selville nimenomaisesti Lammaisten Energian sähkösopimusten hintatasosta, ole hyvä: alla on ote yhtiön sähköhinnastosta kesän 2021 mukaan.\nIISI-helpposähkö – 5,95 snt / kWh + perusmaksu 3,90 € kuukaudessa\nWIKSU-markkinasähkö – tuntikohtainen kWh-pörssihinta + 0,39 snt / kWh + perusmaksu 4,10 € kuukaudessa\nYleissähkö(3x25 A) – 7,36 snt / kWh + perusmaksu 3,33 € kuukaudessa\nLammaisten Energia sähkötarjoukset\nAina kunkin päivän voimassa olevat sähkötarjoukset saat kilpailuttamalla sähkösopimuksesi vertailupalvelussamme. Sitä voit käyttää milloin tahansa täysin ilmaiseksi, eikä se vaadi rekisteröitymistä. Tarvitsemme vain postinumerosi ja arvion sähkönkulutuksestasi: näillä tiedoilla löydämme hetkessä ajankohtaiset sähkötarjoukset.\nLammaisten Energiasta usein kysytyt kysymykset\nMikä on Lammaisten Energian irtisanomisaika?\nToistaiseksi voimassa olevien sopimusten (esim. pörssihinnoittelua seuraava WIKSU) irtisanomisaika on 14 vuorokautta.\nMitä laskutusvaihtoehtoja Lammaisten Energialla on?\nLaskut on saatavilla niin perinteisinä paperilaskuina kuin sähköisinä e-laskuina suoraan verkkopankkiin.\nMiten teen vikailmoituksen Lammaisten Energialle?\nJos olet Lammaisten Energian sähköverkon asiakas, voit tehdä vikailmoituksen suoraan yhtiön ympärivuorokautiseen päivitysnumeroon 02 535 2099. Kiireettömissä asioissa yhteyttä voi ottaa myös esimerkiksi sähköpostitse.\nMistä löydän Lammaisten Energian häiriötiedotteet?\nYhtiön verkon vikoja koskevat häiriötiedotteet on koottu Keskeytysinfo-karttaan sen kotisivuille. Voit myös tilata tekstiviesti- tai sähköposti-ilmoituksen sähkökatkoista.


Steve Harris: "Tulevan Maiden-levyn päätösbiisi on mestariteos, joka eroaa täysin bändin muista biiseistä" - Inferno.fi\nInferno » Uutiset » Steve Harris: ”Tulevan Maiden-levyn päätösbiisi on mestariteos, joka eroaa täysin bändin muista biiseistä”\nSteve Harris: ”Tulevan Maiden-levyn päätösbiisi on mestariteos, joka eroaa täysin bändin muista biiseistä”\nKun Iron Maidenin 4. syyskuuta ilmestyvän The Book of Souls -tuplalevyn biisilista julkistettiin kesäkuun lopulla, monen huomio kiinnittyi albumin päätöskappaleen kestoon. 18-minuuttinen Empire of the Clouds kun nimittäin tulisi olemaan heittämällä bändin uran pisin kappale.\nKestonsa ohella solisti Bruce Dickinsonin säveltämä kappale tulee kuitenkin olemaan basisti Steve Harrisin mukaan muullakin tapaa poikkeuslaatuinen. Kerrang!-lehden haastatteleman Harrisin mukaan biisijärkäle tulee tarjoamaan Maiden-faneille jotakin sellaista, mitä he eivät ole aiemmin bändiltä kuulleet.\n”Empire of the Clouds on mielestäni mestariteos – ja voin sanoa sen hyvillä mielin, sillä minä en säveltänyt sitä! Biisi kuulostaa toki Maidenilta, mutta se on silti täysin erilainen kuin mikään mitä olemme tehneet aiemmin. Kahdeksantoista minuuttia kuulostaa pitkältä ajalta, mutta kappale on itse asiassa melkoinen seikkailu, ikään kuin matka. On parempi vain antaa kuuntelijoiden keskittyä kappaleeseen ja katsoa sitten, mitä mieltä he ovat siitä. Mutta sen voin sanoa, että biisi on todella mielenkiintoinen, eikä todellakaan tylsistyttävä”, Harris kertoi Kerrangille.\nOdottakaamme siis mielenkiinnolla syyskuuhun, millaisia yllätyksiä Empire of the Clouds -biisi oikein tarjoaa. Olisiko biisistä jopa alla soivan, 13-minuuttisen Rime of the Ancient Mariner -klassikon päihittäjäksi?


Keski-Suomen hiihdon historiaa 1987-2009 -kirja\nKuusi puheenjohtajaa viideltä vuosikymmeneltä historiikin julkistamistilaisuudessa 2.2.2010 Jyväskylän Laajavuoressa. Alpo Peltola (edessä vas.), Pauli Sulkula ja Ahti Nurmisto. Nykyinen puheenjohtaja Juha Tuikkanen (takana vas.), Heikki Mäkinen ja Matti Harju.\nMatti Harju (vas.), Alpo Peltola ja Offsetin työntekijä Jaana Suutarinen 11.1.2010 Saarijärvellä. Kuvan otti Pentti Ruohotie.\nHistoriatoimikunta 11.6.2009 Äänekoskella. Arto Hyytiäinen (vas.), Matti Harju, Heikki Mäkinen, Alpo Peltola ja Pauli Sulkula.\nKeski-Suomen Hiihdon Historiaa 1987-2009 -kirja julkistettiin 2. helmikuuta Jyväskylässä. Kirjan sivumäärä on 288 sivua ja koko on 172x248 mm. Sidosasu on ommeltu, kovat kannet ja pyöreä selkä. Kirjan painaa Saarijärven Offset. Kirjan päätoimittaja on Alpo Peltola. Kuvien käsittelyn ja paperikuvien skannauksen käsittelyineen on tehnyt Taittopalvelu Yliveto Saarijärveltä. Kirjan taiton on tehnyt Arto Hyytiäinen Saarijärveltä. Kustantajana on Keski-Suomen Hiihto ry.\nKirja sisältää 16 värikuvasivua, joissa kuvia lähes 50 kappaletta. Tekstissä on 110 mustavalokuvaa. Kirjan tekstiosuus sisältää katsaukset vuosittaisiin hiihtotapahtumiin, joista Alpo Peltola puheenjohtajavuosiltaan 1987-1999 ja Matti Harju vuosilta 2000-2009. Sivuja on noin 100.\nHistoriassa Alpo Peltola on kertonut laajasti Keski-Suomen maakuntaviestistä, sen muuttamisesta seurakohtaisesta viestistä kuntien väliseksi viestiksi ja selostukset vuosittaisista viestin järjestelyistä ja viestin kulusta. Sivuja on noin 60.\nKeski-Suomen hiihtopiirin neljästä viimeisestä puheenjohtajasta on kirjassa henkilökuvaus. Sivuja on yhdeksän.\nPeltola käsittelee kirjassa myös Suomen Hiihtoliiton puheenjohtajavalintoihin liittyvistä tausta-asioista ja muutakin toimintaa Hiihtoliitossa, jossa hän on ollut mukana 33 vuoden ajan. Sivuja on noin 18.\nArto Hyytiäinen on kirjoittanut henkilökuvauksia ja kerännyt tietoa mm. perinteisistä Keski-Suomen hiihtokilpailuista, niiden järjestäjistä ja hiihtäjistä. Sivuja on noin 13.\nMaakuntaviestin tuloksiin ja muihin palkitsemisiin ja tilastoihin on käytetty 24 sivua. Piirinmestaruuskilpailujen kolmen parhaan joukkoon sijoittuneiden nimet ja seurat löytyvät myös kirjasta, samoin kuin kymmenen parhaan joukkoon sijoittuneet SM-hiihdoissa. Sivuja on 43.\nKirjassa on keskisuomalaiset olympia- ja MM-kisoihin osallistuneiden nimet ja saavutukset. Sivuja on kuusi.\nKirjassa on julkaistu myös aikaisemmilta vuosilta keskisuomalaiset arvokilpailuihin osallistuneiden nimet ja sijoitukset samoin hiihdon yleisten sarjojen Suomen mestarit.\nKirjaa on painettu 700 kappaletta ja sen myyntihinta on 30 euroa kappaleelta.\n0400 747 278, alpo.peltola@pp.inet.fi\nHistoriatoimikunta: Alpo Peltola, Pauli Sulkula, Heikki Mäkinen, Matti Harju ja Arto Hyytiäinen.\nKirja on kunnianosoitus Keski-Suomen hiihtoseuroille, hiihtäjille ja hiihdon eteen tehdylle arvokkaalle työlle.\nHistoriakirjaa on painettu 700 kappaletta. Myyntihinta on 30 € + toimituskulut 5 €. Mikäli et halua kirjaa postitse, ilmoitamme myöhemmin paikan, mistä kirjan voi noutaa. Silloin ei peritä toimituskuluja.\nkappaletta kirjoja *


Luukku 5. - WFPB - Bataattikeitto - Leipä - Kirjavinkki\nViidennessä luukussa on bataatti. Siitä on hyvä keittää päivän keitto.\nKeitto kiehuu noin 20-30 minuutissa, tai kunnes kypsää.\nLopuksi kirjavinkki ja pakastepinaattien ja maissien vertailua.\n1/4 tl kurkumaa,\n1/4 tl chilijauhetta tai -hiutaleita,\n1/4 tl mustapippuria,\n1/4 tl garam masalaa.\nKeitetään ensin linssit ja bataatti. Lopuksi lisätään pinaatti ja maissi omien keittoaikojensa mukaan.\nLinssejä voi laittaa vaikkapa 1/2- 1 dl aina bataattia kohden, riippuen haluaako käyttää isomman vai pienemmän bataatin, tai useamman. Pienen bataatin kanssa on riittänyt se puoli desiä.\nMaisseja ja pinaatteja laitetaan sopiva määrä.\nMausteita voi laittaa vaikkapa 1/4 tl ensiksi jokaista. Laitan aina melko vähän mausteita tähän keittoon. Garam masalaa ei tarvita varsinkaan paljoa, ettei se ala hallitsemaan.\nBataatti on niin ihana ja maissit raikkaita, ettei tähän kaipaa hirveästi makujen tunkua.\nTomaattisosetta voi pursottaa keittoon. Ei koko tuubia, mutta väriksi ja mauksi vähän.\nTästä keitosta mikä on kuvissa, unohdin tomaattisoseen.\nEn edes huomannut ihmetellä, joten voi olla ihan makuasia, lisätäkö vai ei.\nSitruuna on tosi hyvä tässä keitossa, eli kun aina lautasella pirskottaa sitruunanmehua.\nSaa C-vitamiinia ja keiton maku korostuu. Sitruunassakin on mahtava aromi.\nKeiton kanssa sopii hyvin peltileipä. Täysjyväinen tästä, tai vaaleampi seuraavalla reseptillä:\n0,5 litraa lämpöistä vettä\n1,5 ruokalusikallista kuivahiivaa, tai yksi valmis pussi kuivahiivaa\n1 - 2 dl grahamjauhoja\nLoraus siirappia tai ripaus sokeria. Suolaa oman maun mukaan.\nLoput jauhot hiivaleipävehnäjauhoja, kunnes sopiva löysähkö taikina. Kohotus 20 min, paisto uunissa 200 asteessa noin vartti.\nJauhoja voi ripotella taikinan päälle, ettei se tartu kohotessaan liinaan tai leivinpaperiin.\nPaistoastian pohjalle voi laittaa leivinpaperin ennen taikinan kaatamista, astian reunojen yli ulottuen, niin ei tule yhtään sotkua.\nTästä kirjasta bataattikeittoni on saanut inspiraationsa. Eli Cynthia S. Nixonin Helpot ja nopeat kasvisherkut.\nOlisi mahtava lahja pukinkonttiin wfpb-syöjälle, mutta valitettavasti en löydä tätä mistään enää ostettavaksi.\nEnglanniksi löytyi kyllä adlibriksen sivuilta saman tekijän kirjoja.\nKirjastoista voi löytyä. Suomenkielisessä on se hyvä puoli, että reseptit on valmiiksi muutettu tutumpiin mittayksiköihin.\nOn Cynthia S. Nixonilla paljon reseptejä kotisivullaankin, jos englanti taittuu, tai saa käännettyä. Sivuilta löytyy juuri samainen bataattiresepti, josta opin tämän keitonkin.\nSitten lopuksi pakasteiden vertailua:\nAloin tänään ihmettelemään, miksi näissä uusimmissa keittokuvissa on niin ehjän ja lehtevän näköiset pinaatit, kun yleensä ne on olleet sellaisia murusia vaan.\nNyt vasta huomasin, että Lidlin pakastepinaatteja on kahdenlaisia: hienonnettuja ja lehteviä.\n"Chopped" ja "Leaf".\nEn ole tajunnut yhtään, että niitä on kahdenlaisia.\nNämä Rainbow ja Pirkka pinaatit ovat yleensä olleet siis Chopped-muodossa, eli hajoavat pieniksi hiutaleiksi veteen.\nPinaatin annostelu on joskus vähän vaikeaa, kun hankala arvioida kuinka paljon se yksi pallero aina siellä laajenee.\nLisään aina vähän kerrallaan ja katson, joko vihertää riittävästi.\nMaisseissa en ole huomannut muuta eroa, kuin että tölkkimaisseissa on suolaa ja sellainen omanlaisensa maku. Nekin käyvät tähän ihan hyvin.\nHyvää ruokahalua ja kiitos kun luit! Huomenna itsenäisyyspäivä, ja kuudennen päivän luukku.\nWFPB Bataatti-kesäkurpitsakeitto. Melkein sama, mutta kesäkurpitsalla.\nbataatti Bataattikeitto helppo keitto joulukalenteri blogissa keitto maissi peltileipä pinaatti vegaani vegaaninen keittokirja vähäsuolainen ruokavalio WFPB resepti wfpb reseptikirja\nLabels: bataatti Bataattikeitto helppo keitto joulukalenteri blogissa keitto maissi peltileipä pinaatti vegaani vegaaninen keittokirja vähäsuolainen ruokavalio WFPB resepti wfpb reseptikirja\nAnonyymi 7. joulukuuta 2021 klo 18.29\nKeittelin tuota keittoa. Garam masalaa minulla ei ollut, mutta maku oli siltikin hyvä. Tosin suolaa jouduin laittamaan.\nHyvä kun keitossa ei ole perunoita. Ne eivät minusta oikein kestä uudelleen lämmittämistä. Tätä kun on tarkoitus ottaa kahtena päivänä evääksi.\nStruggle 7. joulukuuta 2021 klo 18.39\nKiitos kommentista, ai kun kiva kuulla että kokeilit keittoa. Ruokabloggarin unelma että reseptiä on kokeiltu. Joo, joskus se on väistämätöntä, että suolaa joutuu ripottelemaan. Nimenomaan, kiva ettei kaikki keitot ole perunasta, saa kokeilla muutakin. Itse huomaisin, että tämä on tosi kevyttä, mutta täyttävää, joten toivottavasti nälkä pysyy poissa. Linssit kyllä tuovat hyvin energiaa tähän keittoon.


- Vaikeata oli viimeisenäkin päivänä. Tein rengasvalinnan hieman riskillä sääennustuksiin perustuen, mutta rallin aikana oli koko ajan 5–7 astetta ennakoitua kylmempää. Aika luistelua, mutta itsehän päätökseni tein. Vasta sunnuntain viimeinen EK ajettiin sellaisissa lämpöolosuhteissa, jollaista alueelle viikolla povattiin. Se (rengaspäätös) oli täsmävalinta oletettuun lämpötilaan ja tien pintaan, mutta tällä kertaa en valintani suhteen onnistunut.\nRallikausi 2021 päättyi salon osalta yleiskilpailun seitsemänteen ja SM1-luokan neljänteen sijaan.\n2. Nikolai Gryazin – Konstantin Alekssandrov (RUS) VW Polo GTI R5 7,0\n3. Teemu Asunmaa – Marko Salminen (FIN) Škoda Fabia R5 Evo 11,0\n4. Mikko Heikkilä – Topi Luhtinen (FIN) Škoda Fabia R5 Evo 11,4\n5. Eerik Pietarinen – Antti Linnaketo (FIN) VW Polo GTI R5 20,4\n6. Egon Kaur – Silver Simm (EST) VW Polo GTI R5 47,6\n7. Juha Salo – Mikko Markkula (FIN) Škoda Fabia R5 Evo 52,7